
E partido oranje PPA encabesa pa su incasabel lider Benny Nisbet 
ayera a lorga haya 513 firma di sostenedornan pa asina por participa 
den e siguinte eleccion cu ta tuma lugar 25 di September. Ayera 
atardi e candidatonan hunto cu nan lider di e partido a celebra nan 
Victoria den Censo, awor nan tin cu campana pa wak si almenos nan 
ta alcansa logra un asiento den Parlamento. 

Tabata mainta trempan cu bisinanan den de la Sallestraat ta tende un ex- 
plosion y a wak un bola di candela sali for di un compleho di apartamento 
di 3 piso. A bin resulta cu n’e di 2do piso tin candela den un solo aparte- 
mento. Ta bon mes cu e edificio ta di beton y cu e candela no a expande de 
inmediato. Bisinanan tabata na grito y un di e bisina balente a saca slang y 
a logra paga e candela cu tabata sali. 


Recherche cu a bin ta atende diferente caso di ladronicia di ultimo dianan, unda 
p.e. na Noord, un racha di cas a ser kibra y horta. Ayera autoridadnan hudicial, 
acompana pa Fiscal, a dicidi di haci aigun entrada hudicial na Noord, unda a con- 
fisca varios laptop y otro productonan, tur procedente di ladronicia. 

Ady Thijsen parce no ta 
sina nunca mas 

E ta sigui comete pifia tras di pifia 



L *4 

ADY Thijsen, kende contrario na su 
coleganan di Parlamento a wordo rec- 
ompensa dor di su lider Nel Oduber cu 
un posicion mas ariba riba lista di MEP, 
parce cu ainda e no ta sina kico ta come 
y bebe den politica. Atrobe mester re- 
corde e palabranan cu a wordo dirigi 
na dje na Hulanda, esta cu e zapatonan 
ey ta hopi grandi pe! 

Durante conferencia di prensa Thijsen 
a dicidi di bay ataca un parti grandi 
di gremio comercial, specificamente 
ATIA caminda cu el a bisa cu su ex- 
Presidente, Juan David Yrausquin 
tabata contra di e proyecto di waf y 
cu awor e por compronde dicon esaki. 
Segun e mes ta bisa: Yrausquin tabata 
un verlengstuk di AVP. 

Cu e declaracion aki loke e politico me- 
diocre aki a haci ta ataca directamente 
tur e miembronan di ATIA, cu con cu 
bay bin ta forma parti importante di 
desaroyo di nos isla y di cual Gobierno 
mes ta depende grandemente. 

Juan David Yrausquin tempo cu e 
tabata Presidente di ATIA tabata rep¬ 


resenta tur e comerciantenan miembro 
di e gremio aki. El a wordo eligi p’e 
posicion ey y Juan David Yrausquin 
tabata carga e sosten di e miembronan. 
Es decir, ora Juan David Yrausquin ta¬ 
bata papia como Presidente di ATIA, e 
tabata papia na nomber di tur e miem¬ 
bronan di ATIA y no a titulo personal. 

Pero un biaha mas por mira e bobedad 
di e aspirante na politico aki caminda 
cu e ta purba tira santo den wowo di 
pueblo, purbando di mustra cu e ta 
inteligente y haya aigun voto mas, pero 
cu su declaracionnan loke e ta haci ta 
crea mas antipatia pa su persona cu 
loke ya caba e tin. 

No pasobra Juan David Yrausquin, den 
nomber di ATIA, a critica fuertemente 
e proyecto di waf, kiermen cu e tabata 
un verlengstuk di AVP. 

Si esey tabata e caso ta practicamente 
tur instancia na Aruba ta verlengstuk 
di AVP, pasobra ta varios di nan a 
mustra cu nan ta contra di e proyecto 
aki, incluyendo aigun simpatisante y 
sostenedor di MEP mes. 

Cu otro palabra, Ady Thijsen cu su 
declaracionnan a ataca un parti grandi 
di nos sector comercial y ademas otro 
instancia y personanan individual 
cu a mustra nan descontento pa cu 


e proyecto di waf, por lo menos den 
e forma cu Gobierno di MEP kier a 
ehecute. 

Parce cu Ady Thijsen ta lubida cu nos ta 
na un pais democratico caminda cada 
un di nos por eherce nos derecho di 
palabra, nos por expresa nos opinion 
y no pasobra mi opinion no ta cuadra 
cu esun di MEP y si cu esun di AVP in- 
mediatamente mi ta bira AVP, si esey 
ta loke Thijsen ta pensa, mihor cos cu 
e por haci ta bay scol un biaha mas p’e 
sina logica. 

Cu Juan David Yrausquin a dicidi di 
subi lista di AVP, ta su derecho. Tempo 
cu e tabata Presidente di ATIA esnan di 
MEP mes tabata grita den su direccion 
p’e drenta politica, y awor cu el a haci 
esaki tambe ta malo, esey t’e politica 
di MEP. 

Pasobra Yrausquin a subi lista di AVP e 
ta malo, pero si e lo a subi lista di MEP 
e ora tur e demas miembronan di MEP 
lo a gabe solamente, pero ya...esey 
ta politica na Aruba y specificamente 
politica di MEP. 

Si Ady Thijsen kier ataca Juan David 
Yrausquin, e ta liber pa haci’e, pero 
haci na nivel politico y no como ex 
Presidente di ATIA, pasobra ta henter e 
comunidad comercial e ta ataca asina, 


e comunidad cu den futuro e mes lo 
mester di dje, e mes lo mester bay sinta 
cune pa scucha su consehonan, y pesey 
nos ta bisa cu keto bay Thijsen no a sina 
nada di su lider Nel Oduber. 

Djies pa dune un ehempel, su partido 
MEP a insulta, critica y hasta boycotea 
un comerciante reconoci na Aruba, a 
nengue diferente proyecto na beneficio 
di nos isla, pero despues e propio Nel 
Oduber tabata cuchi-cuchi cu e com¬ 
erciante aki cu tabata cla pa cumpra 
Bestuurskantoor, nos Cas di Gober- 
nacion y si no tabata p’e gritonan di 
AVP, esaki lo tabata bendi caba y Nel 
lo a haya aigun miyon mas den caha 
di Gobierno pa sigui beneficia Friends 
& Family. 

Tambe su otro colega di partido cu ta 
ocupa un posicion di Minister aworaki, 
despues di tur e atakenan di su partido 
contra e comerciante, awe e ta sinta na 
su oficina ta busca conseho pa maneho 
di turismo. 

Palabranan di Nel Oduber ta cu cam- 
pana ta un cos y gobernacion un otro, 
pero conseho di AWEMainta pa Ady 
Thijsen ta pa tene cuidao, pasobra ora 
bo scupi den laira e por cay bek den 
bo cara! 


Rudy Croes a purba tapa e finnan politico pa cual a duna autorizacion 
contra conseho pa helicopter bula diabierna ultimo 


MINISTER Rudy Croes a duna 
un declaracion tocante e he¬ 
licopter caminda cu el a bisa 
cu awor si e ta 100% legal, 
pero esey no ta kita afor e 
wega politico cu a ser haci pa 
posiblemente finnan politico. 
El a bisa cu Aruba a lease e 
helicopter pa dos termino y cu 
esaki tabata bou IASA y awor 
e ta completamente bou polis. 
Segun e ta bisa e hendenan 


a dicidi di pone e helicopter 
completamente bou bandera 
di Aruba caminda cu e mester 
keda registra na Departamento 
di Aviacion Civil di Aruba, es 
decir, e no ta cay bou Venezu¬ 
ela mas, y e paso ey a tuma 
lugar caba segun e minister. E 
ta splica cu e helicopter ta para 
dos dia pasobra mester cambia 
e letreronan, etc y despues e lo 
ta den servicio atrobe. E suma 


cu ta wordo paga pa ana pa 
lease e helicopter ta un miyon 
pa ana. Segun Rudy Croes e he¬ 
licopter durante entregamento 
di lista a haci un bon trabou 
caminda a evita cu cosnan 
por a sali for di man, algo cu 
no tin ni pia ni cabes, pasobra 
e comportacion di tur esnan 
cu a acudi na entregamento 
di lista tabata ehemplar, sin 
excepcion aigun. E felicitacion 


mester bay pa pueblo y no pa 
helicopter, caminda cu a ser 
demostra cu loke e la haci 
den laira tabata mas finnan 
politico cu otro cos caminda 
cierto agentenan policial a 
presta nan mes pa en bes di ta 
riba tera controlando tur cos, a 
dicidi di subi helicopter cu ca- 
mara pa saca cierto potretnan 
pa probecho politico. Esaki 
a wordo haci tambe a pesar 


cu Departamento di Aviacion 
Civil a duna conseho negativo 
pa bin cu un dispensacion di 
dos luna cu a wordo otorga 
dor di e minister. Rudy Croes 
a dicidi finalmente di bandona 
politica activo, pero keto bay e 
ta keda cu su mala manjanan 
manera e dicho mes ta bisa 4 
Bo por saca burico fo’i mondi, 
pero bo no por saca mondi fo’i 
burico’. 

Den e prome 100 dia di gobernacion 

RED lo cambia e ley di 4 overbruggingstoelage ’ 


TIN dos parlamentario cu a tuma nan retiro, Kenneth 
Jong y Seferino Bislick. Tin tres otro cu a anuncia cu 
nan lo no bin bek, Marlon Werleman, Dirk Dumfries 
y Carmelita Haynes. Tin dos ministro cu a bisa cu 
nan lo no regresa, Ramon Lee y Frido Croes. Tur e 
personanan aki so lo cobra di ‘overbruggingstoelage’ 
mas di mei miyon florin. Corda tur e otro parlamen- 
tarionan cu despues di eleccion lo no regresa, e suma 
lo surpasa sigur un miyon florin. E ley aki di duna 
un ‘golden handshake’ na e parlamentarionan cu 
baha ta un forma di ‘volksoplichterij’, esta ladronicia 
legalisa di pueblo. Na Aruba so ta existi e privilegio 
inhusto cu parlamentarionan ta cobra den un solo 
‘shot’ un ana di salario di parlamentario, a pesar cu 
nan lo tin un job nobo cobrando un bon salario tur 
luna. Iniciativa di ley di fraccion di RED pa cambia 
e ley inhusto aki ta completamente cla, sinembargo 
fraccion di MEP a tranca e proceso di su aprobacion 


den Parlamento. Nos compromiso ta cu den e prome 
100 dia di gobernacion nobo RED lo elimina e parti 
inhusto di e ley aki. 

RED ta puntra ki tipo di deal sr. Nelson Oduber lo 
duna PetrochinaTin rumores persistente cu Petrochi- 
na lo tuma over e refineria. Riba su mes ta positivo cu 
e refineria tin futuro, ya cu durante 80 ana e refineria 
a demostra di ta parti di Aruba. Pero 
fraccion di RED ta exigi pa tin transparencia den 
tipo di acuerdonan asina. Ta bon pa Prome Minister 
informa si ta berdad cu Petrochina lo a cumpra e re¬ 
fineria di Valero. Nos ta puntra tambe, den caso cu tin 
deal, con ta para cu e trahadornan arubiano. Nos sa 
cu den pasado sr. Nelson Oduber a haci deal cu Hotel 
Riu, a duna e hotel aki blanco permiso pa importa tur 
producto di afo, contratista di afo y tur trahador di 
afo. Aruba no a sali beneficia cu e deal aki, un persona 
en todo caso a sali beneficia, esta e esposa di Prome 


Minister cu a haya e spa di Riu. Pesei nos ta puntra 
si Petrochina ta haya permiso pa trese un ehercito di 
trahador chines. Nos ta puntra si ta e ruman di Prome 
Minister ta involucra kende ta e liaison cu China y si 
tin finder’s fee. Nos ta puntra si sr. Nelson Oduber lo 
a duna Petrochina tur sorto di privilegio di impuesto 
y di no cumplimento cu exigencianan ambiental. 
Petrochina lo no paga BBO riba exportacion? Aruba 
no tin leynan ambiental, esei ta e atraccion cu Prome 
Minister a usa pa Petrochina posiblemente bin esta- 
blece akinan? A exigi pa Petrochina tuma medida pa 
proteha e salud di pueblo di San Nicolaas? A exigi pa 
Petrochina cumpli cu tur nos leynan laboral? A pone 
exigencianan di safety pa e trahadornan y e vecin- 
dario? Aruba lo tin beneficio den un tipo di deal di 
sr. Nelson Oduber cu Petrochina? E deal di sr. Nelson 
Oduber cu Hotel Riu no tabata beneficioso pa Aruba, 
historia lo ripiti? 


Rudy Lampe ta exigi pa Nel Oduber trese claridad riba e 
rumornan di compra di e refineria dor di Petrochina 


DURANTE conferencia di 
prensa di partido RED, Rudy 
Lampe a indica cu tin rumor¬ 
nan persistente cu Petrochina 
a cumpra e refineria na Aruba 
y dor di esey e ta bisa cu ta 
exigi pa tin transparencia den 
henter e proceso aki. 

Segun Lampe, di un banda ta 
bisa cu existencia di e refin¬ 
eria pa futuro di Aruba lo ta 
positivo mirando cu despues 
di 80 ana di su existencia ya e 
la bira parti di Aruba y di otro 
banda ta exigi di Promer Min¬ 
ister pa bin cu tur informacion 
riba un posibel acuerdo cu lo 


por tin cu Petrochina. 

E ta pidi Promer Minister ap 
bin dilanti y bisa si ta berdad 
e rumornan persistente cu tin 
cu Petrochina a tuma over e 
refineria y tambe informa con 
lo para cu e trahadornan si tin 
un deal cu Petrochina. 

“Nos sa cu den pasado Sr. 
Nelson Oduber a haci deal 
cu hotel RIU y nos tur conoce 
e contenido di e deal aki. 
Promer Minister a duna hotel 
RIU un blanco permiso cu 
por a importa tur material 
di afor, tur producto di afor, 
tur contratista di afor, tur 
trahador di afor y na final 


di cuenta ta un hende so a 
sali beneficia cu e deal cu Sr. 
Nelson Orlando Oduber a 
haci cu hotel RIU, ta su casa 
cu a haya un spa den hotel, 
pero pueblo di Aruba mes no 
a sali beneficia cu e deal cu Sr. 
Nelson Oduber a haci”, segun 
e lider di partido RED. Pesey e 
ta bisa cu e tin derecho pa haci 
pregunta riba posibel deal cu 
Sr. Nelson Oduber lo por haci 
cu Petrochina, specialmente 
con ta para cu e trahadornan 
Arubiano den e refineria, e ta 
puntra si Petrochina lo haya 
un blanco permiso pa trese 
un ehercito di trahadornan 


Chines. 

Igualmente Lampe kier sa si 
ruman di promer minister 
ta involucra como liason di 
China den e deal aki, si tin 
finders fee pa loke ta e posibel 
deal, kier sa si Petrochina lo 
paga BBO riba importacion of 
si e lo haya excepcion dui tur 
impuesto, kico Aruba ta haya 
a cambio. 

Mas pregunta cu e parlamen¬ 
tario di RED ta haci riba e po¬ 
sibel acuerdo aki ta si a yega 
na aigun acuerdo riba protec- 
cion di nos medio ambiente y 
salud di pueblo di San Nicolas 


of si promer minister a ofrece 
como atraccion pa Petrochina 
bin Aruba cu aki no ta existi 
leynan ambiental. Tambe e 
ta puntra si Petrochina ta bay 
respeta nos leynan laboral, 
si Petrochina lo bay respeta 
esakinan of lo haya excepcion- 
nan riba nan. 

Mirando tur e preguntan- 
an aki Rudy Lampe kier pa 
Promer Minister Oduber ta 
transparente pa por evalua si 
esaki ta beneficioso di Aruba 
y pa e trahadornan Arubiano 
cu na e momentonan aki ta 
den inseguridad. 




EfflS© 
















































4 I Local 


Diahuebs 13 di Augustus 2009 I AWEMainta.com 


AAA N.V. awor tambe a experiencia caida den trafico di pasahero, pero 

Segun Peter Steinmetz: Tin un luz ta briya na final 
di e tunnel, si mira resultado di juli 2009 



APENAS 12 luna pasa, Aruba Airport Authority 
N.V. (AAA N.V.) a experencia e caida dor di e crisis 
economico ora cu e trafico di pasahero a cay cu 


-1.6% y e cantidad di buelo comercial tambe a baha 
cu -4.4%. 

Awor nos ta na juli 2009, sin ningun final di e rece¬ 
sion inmediatamente na bistå y e demanda pa biaha 
cu ainda ta bahando mundialmente y cu e prijs pa 
gasoline ainda no ta stabil, pero tog mihor cu e tem- 
porada di zomer na 2008. 

Revenue Generating Passengers (RGP) na AAA N.V. 
a subi cu un sorprendente 4.5% y e cantidad di buelo 
comercial a aumenta cu 6.2% pa juli 2009 compara 
cu e mesun luna na 2008. 

Ainda mas remarcable, e mercado PFC di Noord 
America a crece cu 0.3% compara cu juli 2008, mien- 
tras e cantidad di buelo a baha cu -2.1%. 

E PFC di e mercado Europeano a crece cu 25.9% com¬ 
para cu juli 2008 cu Martinair transportando 8.2% 
mas pasahero cu KLM compara cu 2008. 

E hecho cu Thomson Holidays a aumenta su servicio 
for di London Gatwick for di buelonan cada pasa un 
siman pa semanal y buelo di Martinair for di Amster¬ 
dam for di 3 pa siman pa buelonan diario cu ta refleha 


un aumento di 38.6% den capacidad. 

E RGP for di Latino America a crece cu 20.1% com¬ 
para cu e capacidad cu a crece cu 6.2% compara cu 
juli 2008. 

Avior, SLM y Venezolana a demostra e aumento di 
pasahero mas grandi di pasahero den e mercado. 

“Tin un luz ta briya na final di e tunel y nos ta hopi 
contento cu e resultado di juli”, asina Peter Steinmetz, 
Managing Director di AAA N.V. a bisa, “claramente 
nos por wak cu no tin un indicacion di e final di e 
caida economico, pasobra e demanda ta keda impre- 
cindibel y e posibilidad pa haci reservacion pa buelo 
y acomodacion ta keda limita. 

Pero asina mes AAA N.V. ta keda enfoca riba e man- 
tencion di servicio aereo y pa minimalisa e impacto 
di e caida economico. Nos relacion cu socionan aereo 
ta keda e yabi di nos exito. Ademas, esfuersonan 
conhunto di benta di parti di Aruba Tourism Author¬ 
ity y Aruba Hotel and Tourism Association basa riba 
e feedback di e socionan aereo durante e periodo 
di debilidad den cierto area a demostra di ta hopi 
exitoso y lo sigui wordo haci.” 


Despues di a manifesta fuertemente contra dos proyecto na beneficio di San Nicolas 


Luigi Bergen di RED ta bisa cu San Nicolas ta 


haya atencion solamente den eleccion 


LUIGI Bergen, candidato riba lista di 
RED a dicidi di papia riba San Nicolas 
caminda cu el a bisa cu cada 4 aha 
durante temporada di eleccion San 
Nicolas ta haya atencion di tur partido 
politico. 

Mientras cu e ta bisa esey, e tambe ta 
cay den e wega di campana caminda cu 
el a bisa cu RED ta kere cu San Nicolas 
mester bira e centro di gobernacion y 
asina crea bida caminda cu como gobi- 
erno ta mustra liderazgo den e actonan 
cu ta tuma. 

Banda di esaki e ta bisa cu RED lo zorg 
pa den Parlamento bin cu un comision 
cu ta atende desaroyo di San Nicolas. 
Igualmente ta bisa cu nan lo kier pa 
e area di Colony bira uno residencial 
caminda cu lo busca hendenan di 
entrada medio y halto pa rebiba e co- 
mercio y tene e divisanan tambe den 
San Nicolas. 

Ta un hilaridad pa scucha un Luigi Ber¬ 
gen papia riba desaroyo di San Nicolas, 


pasobra ta net e mesun persona aki a 
manifesta fuertemente hunto cu su 
lider, pa stop un proyecto di race track 
caminda a duna mas importancia na 
shoko cu lagadishi cu na e hendenan di 
San Nicolas. Esaki tabata un proyecto 
cu lo a trese full un bida nobo pa 
San Nicolas. Dicon Luigi Bergen y su 
lider no a bay protesta ora un canti¬ 
dad grandi di tereno a wordo roza na 
Noord, unda e atencion pa nos fauna 
a keda eynan, pasobra na e parti aki 
tambe tabatin shoko, lagadishi y hala 
di coneu. Kico esey kiermen e shoko- 
nan y lagadishinan di San Nicolas ta 
mas importante cu esunnan di Noord? 
Of Noord si merece pa siguoi haya un 
desaroyo positivo y San Nicolas no? 
Mescos por bisa cu ta hustamente 
Luigi Bergen a protesta hunto cu su 
lider pa no bin cu un vierbaansweg pa 
San Nicolas, un proyecto cu lo a yuda 
masha hopi mes e stagnacion di trafico 
cu tin na e momentonan aki y lo a haci 


e baymento pa e parti pariba di nos 
isla uno mucho mas facil.No ta Luigi 
Bergen hunto cu su lider tabata den e 
manifestacion ora auto a wordo kima, 
nan no a drenta kibra den Parlamento y 
haci nan mes na cas pa protesta contra 
e proyectonan cu lo a yuda e desaroyo 
di San Nicolas grandemente? 

Luigi Bergen mester splica pueblo di 
San Nicolas awor, dicon e tempo ey e 
tabata contra di San Nicolas, dicon e y 
su lider a cana hunto cu varios di e inte- 
grantenan di partido MEP pa caba cu e 
proyectonan aki, y awor cu e ta politico 
activo ta core bin papia cu San Nicolas 
a wordo lubida, bin trese palabranan 
bunita pa purba convence hendenan 
di San Nicolas pa vota pe. 

Si en berdad RED ta un partido cu ta 
para pa honestidad y transparencia 
Luigi Bergen mester bin dilanti y 
splica pueblo, specialmente esun di 
San Nicolas dicon awor si nan ta bal y 
e tempo ey no! 

Lo cual ta pasando na Colegio Arubano San Nicolas y 
Maria College no lo pasa durante un gobernacion di AVP 

Mantencion preventivo di edificionan gubernamental y scolnan ta un prioridad pa AVP 


DONNY Rasmijn candidato 
No. 15 riba lista di AVP ta co- 
menta cu mayornan di studi- 
antenan di Colegio Arubano 
San Nicolas y di Maria College 
MAVO ta sumamente preocupa 
cu e manera cu gobierno ta tra- 
ha y ta perhudicando e estudio 
di nan yiu. Na Colegio Arubano 
San Nicolas e dak di e edificio a 
wordo afgekeurd dor di Dienst 
Technische Zaken (DTI) na 
final di ana escolar. 

E intencion tabata pa drecha e 
dak durante di vakantie grandi 
pa asina e muchanan por cum- 
insa nan ana escolar bou un 
dak nobo liber di e peliger cu 
e dak lo cay riba nan. Awe 5 
dia promer cu scol cuminsa e 
mayornan no sa ainda na unda 
nan yiu mester acudi na scol 


pasobra e dak no ta cla ainda. 
E posibel opcionan cu tin te cu 
awe ta: Manda e muchanan na 
Abraham de Veer despues di 
merdia cu e consecuencia cu 
muchanan cu ta haci deporte 
of otro actividad no por bay 
train pasobra nan mester bay 
scol. E otro opcion ta pa manda 
e muchanan den YMCA y den 
Scol di Arte durante di oranan 
normal cu e consecuencia cu 
e institutonan menciona no 
por sigui cu nan mesun pro- 
gramacion normal cu ta na 
beneficio di hubentud. Con cu 
e wordo resolvi lo tin su efec- 
tonan negativo pa e muchanan 
lo cual ta hopi lamentable. Na 
Maria College MAVO tambe tin 
un polemica cu ta andando pa 
un par di ana caba pero lamen- 
tablemente nada ta wordo haci 


di parti di nos gobernantenan. 
Pa e trabou di mantencion di e 
scol por tuma lugar, gobierno 
ta manda e muchanan Centro 
Recreativo Washington cu no 
tin suficiente barak pa e much¬ 
anan. Pa acomoda e muchanan, 
nan lo pone diferente trailers 
rond di e veid di futbol pa asina 
e muchanan por haya les. E 
dos casonan aki ta maneranan 
corectivo pa drecha e situacion 
di e scolnan menciona. E man¬ 
era di traha aki cu ta warda te 
cu DTI keur af un edificio pa 
despues haci cos den pura ta 
costa nos pueblo hopi placa y 
ta afecta e muchanan. 

Partido AVP tin como prioridad 
den nan gobernacion pa impli- 
menta un sistema unda cu tur 
scolnan y edificio di gobierno 
lo wordo manteni pa asina evita 


e problemanan aki. Peor ainda 
ora nos wak cuanto placa e 
mayornan mester paga pa nan 
yiu por atende Colegio Arubano 
cu ta 2550 florin. 

Loke ta sosodiendo na e mo- 
mentonan aki ta un muestra di 
un maneho ad hoc, caminda no 
tin ningun tipo di prioridad, of 
mihor bisa, e unico prioridad 
ta beneficia e famoso grupo di 
friends & family, lubidando cu 
fuera di e grupo aki tin un co- 
munidad grandi cu ta sufriendo 
di e mal maneho, y den e caso 
specifico aki nos hubentud, 
esnan cu lo mester guia e pais 
aki den futuro. Esaki ta algo cu 
Donny Ramijn y henter partido 
AVP ta lamenta grandemente 
y ta sigura pueblo cu dia 25 di 
september cu sosten di pueblo 



e epoca di mal maneho lo yega 
su fin cu partido AVP den gober¬ 
nacion. 



12-13-14 y 15 di Augustus 

La Linda Children department 
ta ofrece 20 % di descuento 
riba compra pa Back to School 
di 50 florin pariba. 

Sharlene Starke haciendo un bishita na AWEMainta a splica cu 

E falta di maneho coherente pa cu nos 
sistema educional, a pone subi lista politico 



NOS di AWEMainta haya bish¬ 
ita di e ultimo adquisicion di 
Democracia Real, sra. Sharlene 
Starke, kende a bin comparti su 
pensamento y intercambia di 
opinion cu nos Director Victor 
(Toko) Winklaar. 


Riba nos pregunta, ta kico a 
inspir’e pa subi lista politico, 
mirando na prome lugar, di ta 
bin di un famia masha envolvi 
den comercio, pero tambe tu- 
mando na cuenta, cu awe e ta 
un maestra di scol, y banda di 


dje, a dicidi di cuminsa studia 
ley na Universidad di Aruba, 
unda e ta bay pa di 3 aha caba. 

“Mi por a scoge pa sigui mi 
carera y mi estudio, pero si 
mira kico ta pasando den ense- 
hanza, unda e nivel a bay atrås, 
alumnonan ta perdiendo tur 
clase di disciplina, anto pa keda 
para na banda, critica, no ta 
un solucion. For di aigun ana 
atrås, aigun partido politico 
a cuminsa aserca mi persona, 
pero mi kier a analisa e mundo 
politico, prome di tuma mi deci¬ 
sion”, asina Sharlene Starke a 
duna di conoce. 

Di tur partido, pero tur partido 
cu a aserca su persona, el a haya 
Democracia Real di abogado 
mr. Andin Bikker ta cuadra cu 
su pensamento. 


Sharlene Starke tin 6 aha tra- 
hando caba como maestra y 
tur biaha el a pidi pa traha den 
1ste klas, unda bo ta yuda na 
formacion di e muchanan cu ta 
bay scol pa prome biaha. E no ta 
facil, pero sigur un reto grandi. 
Den e 1ste klasnan bo ta mira e 
pobresa cu Aruba tin, pasobra 
hopi di e muchanan aki ta bin 
scol, stoma bashi. Anto con por 
exigi pa nan siha bon? 

Si tur maestro, dedica nan mes 
na educacion di nos studian- 
tenan, sigur mahan Aruba tin 
un futuro, maske cu Sharlene 
Starke no kier generalisa, y 
ta un ferviente creyente cu 
mester introduci ensenanza 
obligatorio. 

Si no haci esaki, e problema 
social por bira mas grandi na 
Aruba. 


E no kier ni discuti riba e prob¬ 
lema social, pasobra e ta grandi, 
y e ta laga esey pa expertonan, 
pero si e ta kere cu nos mester 
cuminsa na eleva nos sistema 
educacional. Esaki t’e base 
pa nos futuro. Y poniendo su 
confianza den partido Democ¬ 
racia Real, Sharlene Starke ta 
confia di por yuda na realisa 
su ideanan pa un mihor Aruba 
mahan. 

Nos a desee tur clase di éxito y 
ta di admira con un hoben man¬ 
era Sharlene Starke ta profila 
su mes y sigur pa su manera di 
pensa. No para na banda critica, 
pasobra esey no ta un solucion, 
pero bay aden pa trata di drecha 
loke no ta bon, sin cu mester bay 
over na ofrende hende. Esey a 
pone cu hopi hende tin miedo 
di subi un lista politico. 


Merreldeth Curie, candidata # 4 di MPA 

MPA lo implementa un huisartsen sentinel 



DRS. Merrel Curie, candidato numer 4 
pa MPA, ta elabora riba un punto clave 
ora cu ta papia di prevencion y protec- 
Cion di salud di nos peublo. 

Prevencion ta un punto Cardinal den tur 
plan di maneho den e mundo di salubri- 
dad. Hopi profesional lo ta papia y lo bai 
papia riba prevencion. MPA kier mustra 
riba un punto clave cu hopi biaha no ta 
wordo inclui den dicho planan y con 
esaki por afecta e calidad di nos cuido. 
MPA kier a remarca cu dificilmente un 
plan di prevencion lo por funciona si no 
tin e informacion di e estado di salud 
di nos pueblo por ehempel, ki tipo di 


enfermedad ta afecta nos peublo, kico 
ta e indice di malesanan contagioso, 
kico ta e indice di diferente tipo di can¬ 
cer, cuanto efectonan secundario tin 
cu medicamento y kico e ta, con nan 
ta afecta nos hendenan? Con nos por 
cuida of preveni algo si nos no sa kico 
e ta? MPA den su afan pa mehora nos 
sector di salubridad publico fundamen¬ 
talmente y den un manera structura y 
profesional lo implementa un sytema 
na unda cu informacion valioso ta 
wordo colecta pa e eerste lijn zorg, den 
e caso aki e docternan di cas y esaki lo 
wordo transmiti na un punto central 
pa evaluacion y monitoring. MPA lo 


implementa un asina yama huisartsen 
sentinel system cu lo forma parti esen- 
cial di nan plan di maneho preventivo 
y curativo. E sistema aki lo garantisa cu 
informacionan valioso lo wordo cambia 
pa senalnan valioso. Imaginabo con nos 
por detecta na e momentonan aki un 
fayo cu cualkier tipo di remedi of den 
caso di enfermedad, con nos por detecta 
awor di kico nos hendenan ta sufriendo? 
Con nos por cura of preveni algo si nos 
no sa kico e ta? MPA ta un partido cu 
e expertisio y experiencia di un nivel 
internacional pa garantisa e cuido di bo 
salud. Pa mas informacion bishita nos 
website www.mpaaruba.com. 























AWEMainta.com I Diahuebs 13 di Augustus 2009 


Local I 7 


Campana di concientisacion y preparacion 

pa peligernan di horcan 



MANERA a wordo priminti 
na cuminsamento di e tem- 
porada di horcan aki, Bureau 
Rampenbestrijding awe ta 
lansa, na inicio di e parti mas 
activo di temporada di horcan, 
su campanja pa concientisa i 
prepara nos comunidad miho 
pa confronta un situacion 
berdadero di horcan. Motibo 
di e campanja aki ta debi na 
e diferente informacion cu 
e oficina a haya a base di e 
resultadonan di un encuesta 
teni den nos comunidad anja 
pasa. Entre otro e encuesta 
ta senjala cu hopi hende ta 
preocupa cu inundacion pero 
no ta conciente cu e factor 


biento, cu e comunidad di 
awendia no conoce (ainda), 
ta mucho mas peligroso pa 
bida di hende. Aki e oficina ta 
senjala e hecho cu horcan Ivan 
na 2004 a pone 300 cas bao 
awa, sinembargo ta un hecho 
tambe cu maske e perdidanan 
di material tabata enorme, 
ningun hende a hoga of muri 
durante e inundacionnan (di 
plano) aki. E campanja aki lo 
wordo teni pa 8 siman largo 
durante e lunanan di Septem¬ 
ber i Okober i lo wordo pasa 
den entreganan semanal na 
ATV i TeleAruba, pero tambe 
na diferente stacionnan di 
radio. Tambe nos ta hayando 


cooperacion commercial, ca- 
minda hardware storenan, 
boticanan i supermercadonan 
lo promove na nos comunidad 
nan mercancianan pa situ- 


acionnan di un emergencia 
di horcan. Basicamente e 
campanja cu e oficina ta lansa 
awe ta pa concientisa nos 
hendenan pa preveni i prepara 
miho pa e 3 elementonan mas 
peligroso di un horcan. Esaki- 
nan ta laman, biento i yobida. 
E elementonan aki por wordo 
clasifica den 3 nivel di inten- 
sidad di peliger. E elemento 
mas peligroso, especialmente 
pa perdida di bida di hende, 
ta laman. Pues pa un alarma 
(berdaderamente) di un hor¬ 
can, evacua of bandona bo 
vivienda si esaki ta mucho 
serca of abao na costa. E di 
dos elemento cu tambe ta pe¬ 
ligroso pa perdida di bida ta 
biento. Pues prepara i sera bo 
vivienda bon contra biento, 
primeramente pa seguridad di 
bo i di bo famia, pero tambe pa 
preveni i limita danjonan. E di 
tres elemento peligroso di un 
horcan ta yobidanan fuerte cu 
por causa inundacionnan ex¬ 
tenso. Manera ya menciona, a 
keda comproba cu durante tur 
e inundacionnan di e ultimo 
anjanan aki, no tabata tin situ¬ 
acion of caso di perdida di bida 
of hogamento. Sinembargo, 
ta importante pa menciona 
cu e comunidad di awendia 
no a conoce (ainda) desbor- 
damento di rooi i/of damnan 
manera horcan Hazel a causa 
aki na Aruba na 1954. Den 
un situacion di inundacion, 
e elemento aki si ta peligroso 
pa perdida di bida. Pa mas 
detaye di kiko pa hasi i con pa 
prepara pa e elementonan aki, 


nos hendenan mester studia i 
sigui e instruccionnan den e 
buki di informacion di horcan, 
cu keto bai ta obtenible gratis 
na Postkantoor Oranjestad i 
San Nicolas.Banda di su tarea 
di concientisa nos comunidad 
ariba e peligernan di horcan, 
prevencion i preparacion, 
e oficina aki ta e punto di 
coordinacion i preparacion 
pa (su) Minister di Asuntonan 
General pa cualkier situacion 
di crisis of desaster. Pa cu e 
departamentonan di gobierno 
e coordinacion i preparacion 
di respuesta ariba nivel opera- 
cional ta structura (cla i raspa) 
den e Rampenplan 2003. E 3 
departamentonan cu ta carga 
e prome responsabilidad den 
e Rampenplan ta e Departa- 
mento di Salubridad, Cuerpo 
Policial i e Departamento di 
Bombero, di cual e ultimo aki 
ta responsabel pa e coordina¬ 
cion di e maneho operacional. 
E otro sectornan cu e oficina 
ta dedicando hopi na prepara 
nan plan di horcan i otro situ- 
acionnan di desaster of crisis, 
ta e institutonan vital pa e co¬ 
munidad di Aruba cu ta entre 
otro WEB, Elmar, Hospitaal, 
pero tambe e sector turistico, 
pa medio di ATA, AHATA, 
ATSA etc. 

E oficina aki awe ta (bolbe) 
hasi un yamada urgente na nos 
comunidad, no obstante cu e 
pronostico pa e temporada 
di horcan di e anja aki ta bao 
averahe, pa ta debidamente 
prepara pa limita danjonan 
material I perdida di bida. 

Choler ta kibra 3 auto pa horta, lagando e dononan cu e gasto 


DIARAZON mey anochi pa 
madruga un choler a haya ta 
bon pa destrui no uno y ni dos, 
pero tres auto despues di a kibra 
e bentana chikito el a drenta 
den e auto reboltea tur papel y 
horta radio cd player. Pero tur 
esaki a ser capta pa un camara 
di seguridad. Awor polis lo 
warda riba e ordo di detencion 
pa detene e choler y manera 
semper e victimanan mes tin cu 
paga pa repara e dano cu nan 
auto a haya. 




Falta di pone atencion riba trafico, 
ta causa di accidente na Savaneta 



DIARAZON mainta pa banda 
di 10 or tabatin un accidente 
riba e caminda cu ta bay zuid 
for di e misa di Jehova na Sa¬ 
vaneta. Aki un truck lo a lora na 
su man robez sin paga tino riba 
trafico contrario y asina a dal 
frontal riba un auto di famia. 
Den e auto di famia aki e chofer 
femenino a keda herida y cu 
ambulance di Valero a ser trans¬ 
porta pa Dr. Horacio E. Oduber 
Hospital. 



Polis a pone man riba 
ladronnan cu ta kibra y 
horta varios cas na Noord 



DURANTE ultimo dianan por a 
nota cu varios cas den e area di 
Noord a bira victima di ladronicia. 
Bisinanan atento a logra mira e tipo 
di auto y color y otro a logra mira e 
number anto y asina a hinca e puz- 
zel den otro.Di biaha polis a inicia 
cu un buskeda den e area y despues 
di un rato a logra mira e auto cu e 3 
sospechosonan aki y a detene nan 
mesora y a hiba nan warda di polis. 
E investigacion lo continua. 

Despues cu gang di ladron a horta varios cas 

Detencion a cay y tambe a organisa un 


RECHERCHE cu a bin ta 

atende diferente caso di lad- 
ronicia di ultimo dianan, unda 
p.e. na Noord, un racha di cas a 
ser kibra y horta. Ayera autori- 
dadnan hudicial, acompana pa 
Fiscal, a dicidi di haci aigun en- 
trada hudicial na Noord, unda 
a confisca varios laptop y otro 
productonan, tur procedente 
di ladronicia. 

Tur esaki a tuma lugar despues 
di detencion di 3 sospechoso- 
nan diarazon mainta, a pone 
cu un grupo di Recherche a ser 
poni disponible pa traha riba 
e caso di diferente ladronicia 
cu a tuma lugar den e bario di 
Kurimiauw. 

Despues di esaki a busca ayudo 
y asistencia di Ministerio Pub- 
lico p’asina logra drenta oficial- 
mente na aigun cas cual lo por 
tin articulonan horta scondi. 
Y a haya varios di nan tambe. 
E investigacion ta sigui, cu e 
speranza cu ora cu e hendenan 
aki bin den Corte, peso di lay 
cay riba nan. 



entrada hudicial na Noord 



Explosion fuerte na compleho di apartamento, 
pero a limita e dano na un solo apartamento 


TABATA mainta trempan cu 
bisinanan den de la Sallestraat 
ta tende un explosion y a wak 
un bola di candela sali for di un 
compleho di apartamento di 3 
piso. 

A bin resulta cu n’e di 2do piso tin 
candela den un solo apartemento. 
Ta bon mes cu e edificio ta di be¬ 
ton y cu e candela no a expande 
de inmediato. Bisinanan tabata 
na grito y un di e bisina balente 
a saca slang y a logra paga e can¬ 
dela cu tabata sali. 

Mester bisa si cu e explosion 
tabata fuerte te cu el a kibra e 
bentantanan y porta, mientras e 
patio patras cu tabata di palo, a 
pega na candela. 

Paden no a resta nada dor di e ex¬ 
plosion. Awor ta keda na Cuerpo 
di Bombero pa controla y wak kico 
por a pasa, pero nos ta compronde 
cu nan tabata drecha e tubonan di 
gas y cu probablemente un leak a 
keda y asina un candela a surgi, a 
causa e explosion basta fuerte. 

Economia Colombiano a cuminsa mehora 


INDUSTRIALNAN Colom¬ 
biano a afirma cu e peor mo- 
mentonan di e crisis economico 
mundial ya a pasa na e pais ey y 
a cuminsa wak un recuperacion 
di economia y di empresanan. 
Durante e exposicionnan pre- 
liminar di e Asamblea di e Aso- 
ciacion Nacional di Industrial- 
nan, Andi, na Medellin, e gre- 
mio a destaca cu e encuestanan 


ta mustra un rapport di e recu¬ 
peracion ey, como tambe di e 
optimismo di e empresarionan 
cu e recuperacion ey lo ta firme 
y sosteni den tempo. 

President di Andi, Luis Carlos 
Villegas, a destaca cu e empre¬ 
sarionan exportador di produc- 
tonan pa Venezuela y Ecuador, 
tambe a cuminsa busca y haya 


mercadonan nobo pa saca nan 
mercancianan mirando e crisis 
politico cu e dos paisnan ey. 

El a predeci, mirando e bon 
compartamentonan ey, cu e 
economia Colombiano lo crece 
e ana aki cu 0.6%, lo cual lo ta 
hopi positivo si tene na cuenta e 
caminda di crisis cu Colombia y 
mundo mester a pasa aden den 
e ultimo lunanan. 



Merca y banco Suizo UBS a yega na acuerdo 
riba fraude fiscal y sector bancario 



MERCA y e banco Suizo UBS, 
acusa di un monumental fraude 
fiscal, a logra yega na un acu¬ 
erdo pa soluciona pafor di corte 
loke a bira un discusion legal 
riba secreto bancario, segun a 
wordo anuncia diaranson dor 
di ambos parti. 

Abogado di departamento di 
Husticia Mercano, Stuart Gib- 
son, a bisa durante un confer- 
encia di prensa telefonico cu su 
coleganan di UBS, huez a cargo 
di e caso y representantean di 
gobierno Suizo, cu a logra un 
acuerdo, pero no a duna mayor 
detayes. “E partinan a logra 
acuerdonan. Lo tuma aigun 
tempo pa e acuerdonan wordo 
firma”, segun Gibson a duna di 
conoce. Ora esaki tuma lugar, 
abos parti lo presenta un pedido 
pa no continua cu e caso. 

Huez a dispone cu dialuna pasa 
lo a cuminsa e huicio caminda 


cu gobierno di Merca tabata exi- 
gi pa UBS duna e nombernan di 
miles di clientenan Mericano cu 
cuentanan na e baco extranhero 
aki, usa pa defrauda e departa¬ 
mento di belasting Mericano 
evadiendo winstbelasting. 

E inicio di e proceso a wordo 
posterga na vario ocasion riba 
peticion di e partinan cu tabata 
purba di leya na un acuerdo 
pa evita discuti publicamente 
asuntonan diplomatico sensi¬ 
bel, cu a genera hopi tension 
entre Merca y Suiza, defensor 
incansabel di e secreto ban¬ 
cario. 

E caso lo ta involucra rond di 
20 mil Mericano cu cuentanan 
na Union di Banconan Suizo, 
cu lo por wordo persegui hu- 
dicialmente pa evasion, dor di 
desvia pa exterior 20 mil miyon 
dollar den activonan, segun 
documentonan presenta den e 


proceso. 

Autoridadnan Mericano a pidi 
husticia pa ordena UBS revela 
e nombernan di e clientenan 
Mericano cu cuentanan off- 
shore dor di afirma cu e banco 
Suizo “sistematicamento y 
deliberadamente” a viola ley di 
M erca dor di promove e tipo di 
cuentanan aki y ofrecenan na 
e pais aki. 

UBS, e mayor banco Suizo, a 
bisa cu no por revela e nomber 
di e clientenan di banco sin vio¬ 
la ley Suizo di secreto bancario 
cu tabata impidi’e e entrega di 
e informacion aki. 

Gobierno Suizo a scucha e 
posicion di UBS, a inpidi’e pa 
entrega e informacion y a ad- 
verti cu si su agentenan tabata 
inclumpli e ley di secreto ban¬ 
cario nan lo a wordo persegui 
penalmente na Suiza. 

E caso lo por tin ademas impli- 


cacionnan pa otro banconan cu 
cuentanan offshore na Suiza 
y otro partinan di mundo, cu 
mediante e secreto bancario 
ta proteha identidad di su cli¬ 
entenan. 

E compleho acuerdo diplomati- 
co-hudicial di diaranson, a per- 
miti colateralmente, preserva 
miles di empleonan di Meri- 
canonan cu tabata core e risico 
di wordo ranca pa e conflicto. 
E number di empleadonan di 


UBS na Merca ta di 26.934 per¬ 
sona, mas hopi cu loke e banco 
tin na su propio pais di origen, 
caminda tin 25.889 empleado. 
E cantidad di empleadonan 
di UBS na Merca tin su ra- 
zon. E maneho di riqueza na 
Merca taabta move na final 
di e promer trimester di e ana 
aki 618 mil miyon dollar den 
activonan, loke ta totaliza casi 
un 30% di e total di activonan 
cu e banco ta maneha. 


GM y Nissan ta competi cu autonan cu ta spaar gasolin 


E companianan di auto Gen¬ 
eral Motors (GM) y Nissan ta 
competi pa presenta na 2011 
nan modelo di auto cu ta spaar 
gasolin cu ta bay di un rendi- 
mento di 90 te 144 kilometer 
pa liter di gasolin. 

GM a anuncia diamars cu na 
2011 e lo presenta su modelo 
nobo Chevrolet Volt cu un ren- 
dimento di 90 kilometer pa liter 
di gasolin. 

Pero diaranson, Nissan a re- 


sponde cu e anuncio di su mod¬ 
elo Leaf, cu na 2011 lo subi mer- 
cado y cu lo tin un rendimento 
di te hasta 144 kilometer pa liter 
di gasolin y cero emisionnan 
contaminante. 

Ambos compania di auto a 
infroma di nan banda cu nan 
proximo modelonan ta cum- 
pli cu e reglamentonan di e 
Agencia Federal di Proteccion 
Ambiental (EPA) di Merca. 

Te awor e auto disponibel na 


benta cu mayor rendimento ta 
e Prius di Toyota cu ta ofrece te 
hasta 18 kilometer pa liter y den 
su modelo anuncia pa 2010 e lo 
tin un rendimento di 19.7 kilo¬ 
meter pa liter di combustibel. 

E promer modelonan di Prius 
a costa rond di 41 mil dollar y 
Toyota ainda no a revela e prijs 
pa publico pa 2010. GM y Nis¬ 
san tambe a reserva pa nan mes 
e prijsnan di nan modelonan 
Volt y Leaf. 

Facebook a cumpra FriendFeed 

Pa competi cu Google y Twitter 



RESPONSABELNAN di e 

social network Facebool a dicidi 
di amplia nan schema di nego- 
sho cu e compra di e website 
FriendFeed, cu e obhetivo di 
frena e ascenso di e servicio 
di microblogging Twitter y e 
search engine Google. 

Den un comunicado oficial, e 
empresa a elogia e “senciyez y 
elegancia” di FriendFeed, un 
empresa di California caminda 
cu te awor tin solamente 12 
empleado y cu ta permiti su 
usuarionan comparti linknan y 
actualizacion di estado breve. 

E schema di funcionamento aki 
ta hopi similar na esun di Twit¬ 
ter, cu den cuestion di lunanan 
a amplia su publico obhetivo 
pa bira den un herment indis- 


pensabel pa hopi periodista, cu 
ta use pa transmiti informacion 
di biaha. 

E fenomeno aki a hiba Facebool 
na ofrece, na november 2008, 
500 miyon dollar pa adkiri 
e plataforma. E propuesta a 
wordo rechaza. 

E fracaso di e movecion aki di 
Facebook y e rumornan recien 
di e interes di e seachr engine 
Google pa absorva Twitter a 
hiba expertonan den tecnologia 
y negoshi na contempla e adqui- 
sicion di FriendFeed como un 
movecion di preparacion ante 
un posibel alianza entre otro 
dos gigante di Internet. 

Aunke ningun di e partinan a 
revela e costo di e absorcion, 
e corant Wall Street Journal ta 


sigura cu Facebook a paga rond 
di 50 miyon. 

Segun e corant, e compania a 
paga solamente 15 miyon cash 
y a cubri e resto cu accionnan a 
largo plazo di e compania. 
Como resultado di e fusion, e 12 
empleadonan di FriendFeed lo 
forma parti awor di Facebook, 
y nan 4 fundador, procedente 
di e equiponan cu a disena e 
hermentnan di mail y mapanan 
di Google, lo ocupa posicionnan 
ehecutivo den e divisionnan di 
Ingenieria y Productonan di e 
soccial network. 

Sin embargo, e website Fried- 
feed, funda na october 2007, no 
lo modifica su funcionamento te 
ora cu su fundadornan concreta 
e plannan di di integracion di 


ambos servicio. 

E operacion lo por bolbe hisa 
e balor den bolsa di Facebook, 
cu na mei pasa a yega e 10 mil 
miyon dollar.Na juli, Facebook 


a bira, ademas e principal social 
network riba internet depues 
di a supera MySpace, di News 
Corporation, cu un total di 250 
miyon usuario. 



Medidanan di invoerrechten riba productonan 
Colombiano ta afecta empleo na zona fronterizo 


E efectonan di e rocenan dip- 
lomatico entre e gobiernonan 
y specialmente e medidanan di 
invoerrechten riba productonan 
Colombiano a genera su efecto 
den actividadnan laboral di 
e zona fonterizo. Esaki segun 
decalaracionnan di Camara 
di Comercio di Ipiales, Carlos 
Portilla. 

Segun e dirigente gremial e 
braseronan of cargueronan cu 
ta biba di e movecion di mer- 
canianan na e bodeganan ta 
braza cruza. Tambe e transpor- 
tadronan a wak un reduccion 
considerable den nan actividad, 
lo cual a afecta e economia di 


hopi gruponan familiar. 
Portilla a indica cu si bine e Ca¬ 
mara Binacional di Comercio, 
recientemente a pronuncia su 
mes pidiendo pa revisa e medi¬ 
danan adopta y bin cu un acer- 
camento entre e gobiernonan 
di Colombia y Ecuador, pero te 
awor no tin un respuesta. 


Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

Movie Night cu 
Richard Visser! 

Sera vakantie grandi cu un 
SuperGreatMovie: tWllight 
y chili un rato cu bo amigonan 


Lugar: Renaissance Festival Plaza 
Fecha: Diabiema awor, Augustus 14,2009 
Orario: 7:00pm - 9:00pm 


Nos ta wardabo! 


NISALUD NI FUTURO 

VISSER 


Narcotraficante cu a ataca consulado 
di Merca a wordo captura 



MILITARNAN Mexicano a 
captura Juan Daniel Carranco, 
alias ‘El Colosio’, un hefe di 
‘Cårtel del Golfo’ cu ta wordo 
acusa di a ataca e consulado 
di Merca na Monterrey na 
october y di a asesina un ex 
parlamentario federal. Asina 
fiscalia federal y Ehercito a 
informa. 

“Personal militar cu sede na 
Cancun a logra detene Juan 
Daniel Carranco Salazar, alias 
‘El Colosio’, hefe di e orga- 
nizacion criminal ‘Cårtel del 
Golfo”, Procuraduria General 
di Republica a splica den un 


comunicado conhunto cu 
Secretaria di Defensa. 

‘El Colosio’, cu a wordo aresta 
na Cancun hunto cu dos pre- 
sunto narcotraficante, “a par- 
ticipa den homicidio di per¬ 
sonal militar na october 2008, 
como tambe den e agresion 
arma contra Consulado di 
Merca y e instalacionnan di 
Televisa na Monterrey”, na 
januari, e comunicado a spli¬ 
ca. Secretaria di Defensa no a 
detaya den cuanto homicidio 
di militar e lo tabata implica 
aunque ora Sigifredo Nåjera 
alias ‘El Canicon’, compa- 


nero di cel di ‘El Colosio’, a 
wordo deteni na maart, nan a 
responsabiliz’e oficialmente 
pa morto di nuebe militar. 
Carranco Salazar tambe ta 
wordo acusa di a participa den 
ehecucion di “Juan Antonio 
Guajardo Anzaldua, ex parla¬ 
mentario federal” y ex alcalde 
di Rfo Bravo, Tamaulipas, 
cometi na 2007. 

E consulado di Merca na Mon¬ 
terrey a wordo ataca cu tiro y 
granada den e anochi di 11 pa 
12 di october pa un comando 
presuntamente encabeza pa 
‘El Canicon’. 

Fiscalia y Ehercito tambe a 
identifica ‘El Colosio’ como 
hefe di ‘Cårtel del Golfo’ na 
Cancun desde juni ultimo. 

E detencion di e presunto 
narcotraficante aki a coincidi 
cu clausura di un cumbre di 
Norte America na Guadalajara 
na cual a asisti Barack Obama 
y Felipe Calderon, presidente 
di Merca y di Mexico respec- 
tivamente, y e prome ministro 
Canades, Stephen Harper. 


Studiante ta caba den hospital pa 
causa di chanza den Facebook 



UN chanza den e red social 
di Facebook a causa un pelea 
entre dos companera di ultimo 
grado di un colegio di e ciudad 
Colombiano Cartagena de 
Indias, di cual un a caba den 
hospital, segun gerencia di e 
centro educativo. 

Como consecuencia di e pelea, 
un di e alumnanan, despues di 
a wordo primi contra un fan, 
a sufri heridanan na cabez y 
golpinan grave na su curpa cu 
e’la caba den e Clinica Gestar 
S alud di e ciudad den e parti 
nort di e pais. 

Gerencia di e colegio a senala 
cu nan lo trata pa e dos studi- 
antenan reconcilia pa asina 
pone un fin na e hechonan 
violento aki. 

Di otro banda, un estudio di 


Universidad di Guelph, di 
Canada, publica den e ultimo 
edicion di e revista Cyberpsy- 
chology & Behavior, a revela 
cu e famoso red social tambe 
ta causa celos y lanta e nivel di 
desconfianza entre pareha. 


E estudio ta basa riba un en- 
cuesta realiza cu 300 persona 
entre 17 y 24 ana, di cual 19 
por ciento a admiti di a sinti 
celos y un aumento di descon¬ 
fianza pa nan pareha como 
usuario di Facebook. 

Marcha ta causa 
confrontacion 
cu polis 



UN marcha di miles di per¬ 
sona cu tabata reclama resti- 
tucion di presidente Hondu- 
reno, Manuel Zelaya, diamars 
a causa confrontacion cu polis 
den Capital di e pais despues 
cu un grupo di manifestante a 
kima un bus y un restaurant. 

Tegucigalpa - Simpatizante- 
nan di Zelaya a marcha varios 
kilometer desde varios punto 
di e pais pa Tegucigalpa pa 
participa den protestanan y 
aumenta e presion riba e Gobi- 
erno di e mandatario interino, 
Roberto Micheletti. 

“E golpistanan aki mester 
bay, pueblo ta contra e golpi; 
presidente Zelaya ta esun cu 
a wordo elegi pa hondureno- 
nan, no e militarnan golpista”, 
Sarahi Avilez, un empleada 
publico di 32 ana, a laga sa. 
Bulando bandera di Honduras 
y cu gritonan di protesta, e 
‘Zelayistanan’ a marcha pacifi- 
camente den un zona centrico 


di e Capital exigiendo regreso 
di Zelaya, cu a wordo saca di 
poder dia 28 di juni. 

Pero na fin di dia, un grupo 
di persona a ataca localnan 
comercial y a kima taira sin 
intervencion di polis, cu a ac- 
tua te despues cu un candela a 
cuminsa den un restaurant di 
cuminda rapido. Tambe nan a 
kima un bus y for di leu por a 
mira e huma diki. 

A pesar di cu e manifesta- 
cionnan na favor of contra di 
Zelaya mayormente tabata 
pacifico, cuerponan di seguri- 
dad mester a domina aigun di 
siguidornan di e mandatario 
destitui, lagando por lo menos 
dos morto. 

E negociacionnan pa solu- 
ciona e crisis na Honduras, 
esun peor na Amarica Central 
den ultimo dos decadanan, ta 
stanca mientras OEA ta busca 
pa rebiba un proposicion di 
e presidente Costaricense, 
Oscar Arias, cu ta contempla e 


regreso di Zelaya na poder. 
Pero e Gobierno interino ta 
insiste cu su regreso no ta 
negociabel y a pidi un bishita 
di alto nivel na e pais pa esaki 
comproba e realidad di e 
pais. 

Sin embargo e’la rechaza 
presencia di e secretario gen¬ 
eral, José Miguel Insulza den 
un mision di canciyernan di 
OEA, loke a causa cu e bishita 
a wordo posponi. 

E Gobierno interino ta opone 
e regreso di e mandatario, 
cu nan a expulsa cu apoyo di 
Forzanan Arma, gran parti di 
e mundo politico y di Iglesia 
pa supuestamente viola Con- 
stitucion pa busca manera 
pa forza un reeleccion presi- 
dencial. 

E golpi di Estado a wordo con- 
dena pa comunidad interna- 
cional, incluyendo Merca, cu 
a bin ta insisti sin exito riba e 
necesidad pa Zelaya bolbe na 
poder pa finaliza su mandato, 
cu ta caba na principio di otro 
ana. 

Zelaya, un aliado di e presi¬ 
dente izquierdista Venezo- 
lano, Hugo Chåvez, a pasa 
parti di su tempo na Nicara¬ 
gua despues di aigun intento 
fracasa pa bolbe Honduras ‘å 
la force’. Dirigentenan Zelay- 
ista a bisa cu e hendenan di 
interior di e pais lo keda por lo 
menos un siman pa intensifica 
e protestanan, pasando ano- 
chi den centronan educativo 
y otro lugarnan. Ademas nan 
a menasa cu blokeo di empre- 
sanan cu ta apoya e Gobierno 
interino. 


Infantenan di Marina di 
Merca ta ataca pueblo 
Taliban na Afganistan 





INFANTENAN di Marina di Merca transporta den helicopter y 
apoya pa avionnan Harrier a ataca un pueblo controla pa Taliban 
den sur di Afganistan, na inicio di un otro operativo pa eradica e 
combatientenan di Taliban di e bastion aki y proporciona seguri- 
dad prome cu e eleccion presidencial di otro siman. 

Forzanan Mericano tabatin un fuerte intercambio di tiro cu e 
rebeldenan, matando por lo menos siete di nan. 

Periodistanan di The Associated Press cu a viaha cu e soldadnan a 
bisa cu infantenan di Marina a wordo ricibi cu tiro di arma chikito, 
mortero y lanzagranada despues cu e helicopternan a laga na 
dentro di e linea Taliban.E lucha a dura mas cu ocho ora, cu jetnan 
Harrier di US Navy pasando manera un rayo y disparando den un 
demostracion di forza.E rebeldenan a presenta tal resistencia cu 
e infantenan di Marina a bisa di ta sospecha cu nan tabata sa di e 
atake. Otro soldadnan a topa cu resistencia fuerte mientras nan 
tabata lucha pa tuma control di e seronan rond di Dahaneh, den 
e provincia Helmand. Otro caravana di infante di marina a drenta 
e pueblo a pesar di atakenan di bom y tiro di artiyerfa. 

Tabata e prome ocasion cu tropanan di NATO a drenta Dahaneh, 
cu tabata bao control Taliban pa basta ana. 

Forzanan di Merca, NATO y Afganistan ta tumando tur paso 
necesario pa protege e lugarnan di votacion den henter e pais, 
pa e afganonan por participa den e di dos eleccion presidencial 
directo di nan historia dia 20 di augustus. 

E luchadornan Taliban a hura cu nan lo boycotea e eleccion y nan 
a aumenta nan atakenan den henter e nacion. 

E soldadnan di Marina a bisa cu nan a mata entre siete y 10 
miliciano den nan ofensiva di diaranson y cu nan a confisca 
aproximadamente 30 kilo di opio, cu e milicianonan ta usa pa 
financia nan revolucion. 



Bin cera conoci cu nos Team 

Partido Democracia Real ta presenta su candidatonan y programa di partido 

Dia : Diabierna 14 di Augustus 
Ora : 7:00 pa 9:30 di anochi 

Lugar: Centro di Democracia di Serge Mansur L.G. Smith 
Boulevard 120 pabao di e drive-thru di CMB na Blvd. 

Bin cera conoci cu e team cu lo trece e :'f ' /I M/tø/* 

Cambio Real y su programa 2009 - 2013 partido democracia real 













141 Intemacional 


Diahuebs 13 di Augustus 2009 I AWEMainta.com 


Suecia wardando contesta di Venezuela riba 

armanan confisca di FARC 



GOBI ERNO di Suecia ainda 
no a haya un contesta 
formal di Venezuela riba 
varios lanzacohete cu nan 
a bende e pais aki na fin 
di ananan 80 y cu a wordo 
confisca recientemente di 
e gueriya Colombiano di 
FARC. 

Esaki a wordo cofirma pa e 
consehero politico di emba- 
hada Sueco na Colombia, 
Thomas Stromberg, cu a splica 
cu su pais tin “contacto cu au- 
toridadnan Venezolano desde 
basta tempo via canalnan 
diplomatico” corespondiente 


pa haya un contesta riba e 
supuesto desvio di e armanan 
aki pa FARC. 

“Nos ta trahando riba e asunto, 
e contacto ta sigui”, Stromberg 
a agrega, y a aclarea cu no tin 
un fecha limite pa Venezuela 


responde na e peticion pa spli- 
cacion di Gobierno Sueco. 

Na fin di juli ultimo e vicepres- 
idente Colombiano, Francisco 
Santos, a bisa cu varios arma 
cu Suecia “a bende cu Ven¬ 
ezuela a aparece den man di 



FARC”. 


Despues, e Gobierno di Suecia 
a confirma cu varios lanza¬ 
cohete produci na e pais ey 
y confisca recientemente di 
FARC, a wordo bendi cu Ven¬ 
ezuela na fin di decada 80. 
Despues di nenga e supuesto 
desvio di arma aki pa FARC, 
e presidente Venezolano, 


Hugo Chåvez, a dicidi di re- 
tira su embahador na Bogotå, 
Gustavo Mårquez, y congela 
relacionan diplomatico y co- 
mercial cu Colombia. 

Ademas, e’la acusa su colega 
Colombiano, Ålvaro Uribe, 
di kier tapa, cu e asunto di 
lanzacohete, e acuerdo cu 
e ta negocia cu Washington 
pa militarnan Mericano usa 
basenan na su pais, loke ta 
wordo considera como un 
“menaza” pa Venezuela y cu a 
lanta preocupacion cerca otro 
Gobiernonan di Suramerica. 


Joya na valor di 65 miyon 
dolar horta na London 



DOS ladron elegantemente 
bisti a cana drenta un joyeria 
den Bond Street na London 
y, después di menasa e bend- 


edornan cu arma di candela, 
a logra sali cu 65 miyon dolar 
na joya, segun polis a laga sa 
diamars ultimo. 


E videonan di seguridad cu 
polis a presenta ta mustra 
dos homber bisti na flus cu a 
drenta den e tienda pricipal 
di Graff Diamonds diahuebs 
atardi. Esaki ta di tres biaha cu 
un sucursal di Graff ta victima 
di un robo grandi den ultimo 
seis aha. 

E hombernan a horta decena 
di renchi, armband, cadena y 
holoshi na valor di 40 miyon 
libra (65 miyon dolar), y a tira 
dos biaha riba vlur ora nan a 
scapa den varios auto, polis a 
informa. Ningun empleado a 
resulta herida. 

Entre e obhetonan horta ta- 
batin un par di rench’i orea di 
diamanta blanco, un cadena 
floral cu petalo di diamanta 
geel, un renchi di diamanta 
y plata di corte marques y un 
holoshi Chronograff, polis a 
informa. 

E tienda Graff tabata victima 
di ladron den pasado: nan a 
perde 23 miyon libra na joya 
na 2003 ora e ladron Nebojsa 
Denic, un serbio di e grupo di 
Balkan concoci como “Pink 
Panther”, a asalt’e. Denic a 
wordo deteni después y sen- 
tencia na 15 ana di prison. 


Bill Clinton ta celebra 
cumpleano sin Hillary, 
na Las Vegas 



EX presidente di Merca, Bill 
Clinton, cu dia 19 di augustus 
ta cumpli 63 aha, a tuma un 
adelanto y a celebra esaki na 
grandi den un restaurant ex- 
clusivo di Las Vegas, caminda 
un filet di bishé DWagyuD di 
22 gram y mey ta costa 240 
dolar. 

Washington - E gran ausente 
tabata Hillary Clinton, cu ta 
na Africa, cu a perde un aga- 
saho na cual aigun personahe 
pisa di Washington a asisti 
manera John Podesta, cu ta¬ 
bata hefe di gabinete durante 
presidencia di Clinton. 

E ex mandatario, cu diamars 
tabata un di e principal ora- 
dornan na un conferencia 
di energia renobabel na Las 
Vegas, a lanta sospecho di 
prensa ora e’la cuminsa sa- 


luda amigonan bieu cu no tin 
interes special den e tipo di 
foronan aki. 

Entre nan tabatin, ademas di 
Podesta, Steve Bing, un mag- 
nate di Hollywood y un di e 
mihor amigonan di Clinton, 
cu a fia esaki su avion priva pa 
un recien mision humanitario 
pa Norcorea, caminda e ex 
presidente a logra liberacion 
di e dos periodistanan Meri¬ 
cano cu a wordo deteni pa 
Pyongyang. 

Su amigo bieu Terry McAu- 
liffe, companero di golf y 
ex lider di Comité Nacional 
Democrata, tambe a asisti na e 
fiesta, como tambe su ex con¬ 
sehero electoral Paul Begala 
y e ehecutivo di Hollywood, 
Haim Saban. Ex vicepresi- 
dente Al Gore no a keda pa e 
encuentro. 

Gore ta dirigi e cadena di 
television na unda e peri¬ 
odistanan, cu tabata cera na 
Pyongyang, ta traha, un epi- 
sodio cu aparentemente a sirbi 
pa bolbe estrecha lazo entre e 
mes y Bill Clinton, aunque por 
lo visto no suficiente. 

Un 


union! 


dia di 


Diadomingo 16 di Aug. 2009 
Musica, Cuminda criyoyo y BBQ 
For di 1 lor na Cas di Partido (Piaya) 

Aruba Uni pa Cambio* 

Berde T'E Cambio cu nos Ilder stima, husto y 
dedka na e ser humano y na su pals. Ban uni cu 
Mike Eman d iadom Ingo awor pa Union r 

Cambio y Speransa, 

Segun Richard Visser 

Deporte ta un di e armanan esencial den mehoracion di nos sociedad 



UN di e puntonan importante 
den e plan ARUBA: Mi Salud Mi 
Futuro ta deporte. 

Durante un conferencia di e 
Comite Olympico Internacional 
cu a tuma lugar na Malysia e 
anja aki, Richard Visser tambe 
a hiba palabra y ela elabora 
riba deporte y movecion pa tur 
hende, mundialmente. Deporte 
ta wordo reconoce, riba nivel 
mundial, como un di e cosnan 
mas importante pa pone un 
pais progresa, cu un enfoque no 
solamente riba salud di e pobla- 
cion, salud fisico, salud mental 
sino tambe e parti social. 

Pero aki na Aruba deporte sem- 
per ta wordo mira manera algo 
di menos importancia y semper 
e ta wordo pone un banda, 
apesar cu e ta un di e armanan 
esencial den mehoracion di nos 
sociedad. 

Segun Richard Visser, mester 
bin un coneccion entre deporte, 
salud, sociedad y educacion ya 
cu pa formacion di e proximo 
generacionnan y nos turismo, 
deporte ta bay ta un di e her- 
mentnan di mas importante 
den nos educacion y nos cuido 
riba tur nivel, tanto curativo, 
preventivo y den bienestar. 

“Den mi plan Mi Salud Mi fu¬ 
turo cu ta parti di e Plan Aruba 
Ariba, mester bin organisacion y 
un empuhe serio pa cu deporte 
di parti di e proximo gobierno. 
Mester hacie mas accesibel y 
mester hinca recursonan aden 
pa asina pa prome biaha e ocu- 
pa e lugar cu emerece den nos 
lista di prioridad. Si prevencion 
bira e linja cora den nos cuido, 
deporte ta bira un di e armanan 
di mas importante den tur parti 
di nos sociedad.” 

Deporte mester bira un priori¬ 
dad pa prevencion, un prioridad 
pa nos move nos isla den un 
direccion saludabel. Y pa haci 
esaki, segun Visser, mester 
1) Pone deporte na un nivel 
mas halto di prioridadnan di 
gobierno y inclui deporte den 
e diferente areanan di maneho 
(ensenanza, social, salubridad, 


hubentud, turismo, husticia); 2) 
Stimula un estilo di bida salud- 
able, den cual deporte, move¬ 
cion y actividad fisico ta aporta 
na creacion di un poblacion mas 
sano. E actividadnan aki ta ser 
desaroya na diferente nivel den 
nos comunidad (bario, scol, 
empresa, organizacionnan de- 
portivo y social) y ta enfoca riba 
diferente grupo en particular 
(mucha, hobennan, amanan di 
cas, personanan di tercer edad, 
personanan cu necesidadnan 
special); 3) Crea un programa 
unico (nacional) di Educacion 
Fisico na scol; 4) Distribucion 
adecua di fondonan financiero 
destina pa deporte. 

E maneho di Fundacion Lotto pa 
Deporte mester bira mas trans¬ 
parente y mas di acuerdo cu e 
necesidadnan real di deporte. 
E maneho di subsidio ta bai di 
acuerdo cu prestacion di e fed- 
eracionnan deportivo na nivel 
regional c.q. continente y nan 
cumplimento cu cierto paråmet- 
ronan estableci ; 5) Haci e 
uso, maneho y mantencion di 
facilidadnan deportivo mas efi- 
ciente; 6) Institui un “Conseho 
Nacional di Deporte”, cu partici- 
pacion di entidadnan di sector 
publico y priva, pa garantiza 
un maneho integral di deporte. 
Crea un structura cu ta vincula 
formalmente e Ministerio di 
Deporte cu otro instancianan 
gubernamental, entre nan e 
Ministerio di Salud y Ministerio 
di Ensenansa; 7) Duna apoyo 
pa profesionalizacion di esnan 
envolvi den deporte (lider- 
nan, dirigentenan deportivo, 
entrenadornan voluntario y 


profesional). Duna entrena¬ 
dornan y dirigentenan cu ta 
traha den servicio di gobierno e 
posibilidad pa dedica aigun ora 
di nan orario di trabou na nan 
actividad deportivo; 8) Cel- 
ebracion di “Weganan Nacional 
Hubenil” como base pa deporte 
competitivo na nivel nacional 
y 9) Promove Aruba como un 
excelente sede pa eventonan 
deportivo internacional (com- 
petencianan, campamentonan 
di entrenamento, charlanan, 
seminario y conferencianan) 
y asina stimula e concepto di 
Turismo Deportivo. 

“Deporte mester bira algo serio 
den nos maneho y mester haci 
esaki pa e muchanan chikito, 
na scolnan y pa tur hende. Sin 
deporte nos muchanan, nos 
hobennan, nos adultonan, nos 
grandinan, henter nos pobla¬ 
cion lo sigui bay atras.” 

“Pa nos grandinan nos lo desa¬ 
roya diferente programa man¬ 
era Tai Chi, unda nan por desa¬ 
roya tanto nan curpa como nan 
mente, ya cu Alzheimer a bira 
un di e cosnan cu mas ta ataca 
nos grandina y mester cuminsa 
preveni esaki. Tambe, tumando 
parti na actividadnan deportivo 
nos grandinan por sinti nan mes 
capaz pa biba independiente y 
tambe mas largo. Asina tambe 
nan por integra nan mes den 
nos educacion, manera por 
ehempel nos cultura, unda nan 
por traha obranan di man pa 
nos turismo, y si nan ta desea 
bende esakinan como un co¬ 
munidad. Nos grandinan tin 
hopi experiencia; experiencia 


cu cada un di nos por sinja for 
di dje y usa pa asina hiba Aruba 
den un direccion nobo.” 

Richard Visser ta haya cu mester 
bay enfoca mas tanto tambe 
riba movecion. Movecion pa un 
y tur, pa grandi y chikito. 

“Riba Diadomingo nos lo bay 
sera partinan di Aruba unda 
cu nos lo crea ciclovianan na 
unda un famia completo por 
bin y move. Muchanan por core 
nan skateboard, rollerblades, 
bicicleta y participa na otro ac¬ 
tividadnan. Esakinan ta cosnan 
masha facil cu por wordo imple- 
menta pero cu por yuda den e 


bon desaroyo di nos pais.” 

“Semper mi a forma parti di e 
mundo deportivo den diferente 
capacidad, hasta como e direc¬ 
tor di e Comishon Medico di 
Comite Olimpico Arubano na 
anja 2004. Pues e pregunta cu 
si deporte mester wordo inclui 
den tur curriculo pa asina nos 
por tin un comunidad saluda¬ 
bel, e contesta ta “SI”. Pasobra 
sin deporte y sin salud, nos pais 
no ta nada.” 

“Un cos cu sigur nos mester 
realisa ta, cu deporte nos tur 
por move den e direccion Pa Un 
Miho Aruba.” 

La Cabana a pasa un tremendo dia na lama 





LA Cabana Beach & Racquet 
Club a tene su dia di famia anual 
na de Palm Island. Mas cu 500 
mucha di tur edad - incluyendo 
e adultonan cu a bira muchanan 
pa un dia - a cruza e canal for di 
Port de Palm pa e Isla Priva cu 
ferry, cla pa experiencia e dia 
na lama spectacular y yena cu 
diberticion. 

E ekipo culinario di De Palm 
island a sirbi lunch na momento 
di nan yegada y pasapalonan 
durante henter e atardi. Mil- 
lennium Disco a tene e pista di 
baile yen y a peticion special 
di Gerente General Joe Najjar 
a toca un ronda di canticanan 
clasicodi Rock‘n Roli. 

Nan a pasa e dia ta snorkel y 
bishita e blue parrotfish, nan a 
relaha riba e stulnan y camanan 
confortabel den sombra di e 
cabananan, a hunga riba e isla 
su playanan di santo blanco - 
weganan cu a varia di Domino 
pa Volleyball - y a bula y gosa 
den e tremendo parke acuatico, 
yenando e seis slipnan di awa 
na tur momento. Nos potretnan 
ta prueba di e dushi dia cu tur 
hende a gosa di dje. 

Deroche di placa di pueblo ta sigui te na ultimo momento 


DIAHUEBS siman pasa por 
a tuma nota cu Parlamento a 
wordo yama di su reces pa 1 
ora pa bin trata locual cu segun 
observadornan, ta un regalo 
pa campana di dos persona cu 
ta riba lista di e partido den 
Gobierno. 

Despues di ta cu vakantie paga, 
sin cu ta elabora riba e proble- 
manan economico y social cu 
e pueblo ta experienciando cu 
nan placa no ta yega pa cubri 
tur gasto di tur luna, ata awor 
si por yama reunion pa bin fix 
cosnan riba custia di e pueblo 


aki.Kico tabata e necesidad di 
retiro di ripiente di 2 Parlamen- 
tario di e partido cu ta sostene 
Gobierno? Dicon mester a core 
yama reunion urgente pa trata e 
asuntonan aki? No por a trata e 
retironan aki prome cu reces? 
Of aki ta trata un regalo cu 
mester a wordo regia den pura 
pa pueblo no realisa kico ta 
tumando lugar? 

Dicon mester bin haci cambio 
na ultimo momento cu pråc- 
ticamente Parlamento no ta 
funcionando mas prome cu 
eleccion na september? 


Mester a regia cuenta p’e dos 
miembronan aki p’asina por 
recauda fundo pa campana? 
Kico t’e necesidad pa cu e nom- 
bramento aki p’e ultimo 7 si- 
mannan? 

Si Gobierno no tin placa pa pa 
haci nada pa cu e comunidad 
aki ta pakico e move aki? 
Cuanto placa e asunto aki ta 
costa e pagador di belasting 
extra y ki beneficio e dos mi- 
embro nobo aki ta haya pa cu 
nan nombramento compara cu 
locual cu nan trabao eherce pa 
cu e comunidad? 


Nan ta wordo regala 2 pa 3 luna 
di salario anto después cobra 
overbruggingstoelage tambe 
riba dje? 

Di e manera aki, pasobra cu dos 
Parlamentario a haya ta bon pa 
regia nan asunto prome cu ta 
laat p’asina por asumi un bon 
puesto cu di otro manera kizås 
nunca nan lo por a logra ta en- 
trega retiro den pura pa asumi 
otro funcion di locual cu nan a 
huramenta pe p’asina por ben- 
eficia nan mes cu dos entrada 
y un bonus y tambe tene dos 
colega di partido contento cu 


un bon entrada regala p’asina 
por contribui na trata di gana 
confianza di e pueblo votador 
gastando e placa di e pueblo 
pagador di belasting. 

E Presidente di Parlamento 
tambe por wordo buta respons- 
able p’e gastonan cu ta surpasa 
su begroting? 

Aki ta caminda cu pueblo 
mester bira mas consciente con 
fondonan publico ta wordo usa 
pa complace colega y metanan 
partidista. Te ultimo momento 
ainda mester cumpli cu “SI Nos 
por MAS”. 


Proyecto Bisti di Muher; un 
anochi cu dos obra teatral 


tocante e hende 


FUNDACION Arte Pro Arte 
ta presenta e Proyecto Bisti di 
Muher, cu a inicia for di e prin- 
cipio di e aha aki, lo bay tin su 
premiere na Cas di Cultura dia 
22 augustus proximo. 

E proyecto aki ta un iniciativa 
di e dos docentenan hoben di 
teatro Angelo Angela y Jarmine 
Acosta. 

E proyecto ta consisti di un pre- 
sentacion di dos obra di teatro 
combina cu panel di discusion y 
informacion cu profesionalnan 
riba tereno social. 

E dos obranan di teatro ta 
obranan tocante topiconan cu 
ta toca e hende muher. E titulo 
di e obranan aki ta “E Chifon 
Preto” y “Muher di Boton”. 

“E Chifon Preto ta un mono¬ 
logo basa riba e obra di Lesley 
Storm: “Black Chiffon” traduci 
dor di Diana Lebacs y adapta 
pa Jarmine Acosta. E monologo 
aki ta trata di un senora cu pa 
motibo di stress emocional y 
otro problemanan psycologico 
ta horta un japon di chifon 
preto, como un grito di aux- 
ilio y ta yega n’e consulta di un 
psychiatra. 

E monologo ta di un caråcter 
comico, ya cu e adaptacion di 
e directora di teatro Jarmine 
Acosta ta hiba e trama na otro 
direccion, cu cualkier muher, es- 


pecialmente esnan cu ta mama, 
por identifica nan mes cune. 

“Muher di Boton” ta un obra 
di dos acto cu ta un tragedia. E 
obra ta cuminsa cu un senora 
cu a cansa cu nan ta yam’e pa 
muher con cu ta pa motibo di su 
pasado, ta dicidi di kibra su si- 
lencio y conta su bishitanan (cu 
ta e publico) kico e muhernan 
den su bario Boton mes tabata 
haci temponan aya. 

E obra ta trata topiconan man¬ 
era maltrato y abuso contra e 
hende muher. E ta trata tambe 
un parti di e bida di nos gran- 
dinan temponan aya y como 
tambe aigun tabu. E obra ta ex- 
perimental y ta combina ritmo, 
poesia, movecion y actuacion. 
E elenco ta conta cu artistanan 
local y hoben actornan. E obra 
aki ta completamente original, 
y a wordo scirbi y dirigi dor di 
e docente y director di teatro 
Angelo Angela. 

Despues di cada presentacion lo 
tin un panel di profesional riba 
tereno social y caminda e pub¬ 
lico lo tin oportunidad di trece 
comentario, pregunta y haya 
informacion tocante e topico¬ 
nan trata den e obranan. 

E proyecto aki ta cay bao di 
Fundacion Artre Pro Artre y a 
worde realisa danki n’e spon- 


muher 

sornan CEDE Aruba, Prins 
Bernhardfonds y UNOCA. E 
proyecto aki t’e prome iniciativa 
di e dos docentenan di teatro, cu 
lo conduci na mas proyectonan 
di teatro social y educativo den 
barionan. 

Fundacion, grupo di hende 
muher, amantenan di teatro y 
pueblo di Aruba en general ta 
keda cordialmente invita pa 
asisti n’e bunita evento aki. 

Pa mas informacion of reser- 
vacion di entrada por yama na 
566-8762 of 594-6522. Email 
ta: djodjimon@yahoo.com of 
ciro@setarnet.aw 



HOTLINE 

733-8477 

Pigicel 

Spera Mas. Hanja Mas. 


MPA lo fortifica e famia cu 
un instituto 

Durante conferencia di 
Prensa lider di MPA, mr. 
Monica Kock, a splica un 
parti di e programa social di 
e partido. E lider di e partido 
ros ta splica cu MPA ta boga 
pa restructura e ministerio- 
nan di tal forma cu e asunto¬ 
nan di hubentud y famia ta 
cay hunto den un ministerio. 
Den e ministerio aki lo tin 
un departamento cu ta enfoca 
riba asunto di hubentud y famia. Actualmente tin un seccion na 
departamento social, pero MPA ta di opinion cu mester duna 
mas prioridad. E departamento lo enfoca pa fortifica e famia. 
E departamento mester duna guia pa soluciona e problemanan 
y e consecuencianan di relacion manera separacion, divorcio, 
financiero, adiccion. E departamento lo duna yudansa riba e 
diferente temanan. Actualmente no tin suficiente yudansa pa 
yuda famianan cu e problemanan social cu tin. Con pa yuda e 
famia keda hunto, hacie mas fuerte y con pa papia cu e yiunan. 
Pa e parti financiero e instituto lo yuda e persona pa consolida 
su debenan y regia su situacion di debe. Esaki no kier men 
cu e instituto lo paga bo debenan, pero e lo yudabo maneha 
nan. Tur debe mester wordo poni hunto (consolida) y haci 
un termino mas largo pa asina logra cu e cuidadano su paga 
mensual na debe ta baha. Esaki lo bin cu condicionan natu- 
ralemente, manera cu no por hasi mas debe. Tambe lo educa 
e persona con pa logra spaar placa. E persona lo tin cu sigui 
curso pa e yudansa aki. Asina MPA lo yuda e persona domina 
su debe y su gastonan. Hopi biaha ta hasi gastonan innecesario 
of no sa con pa spaar e placa. Tin hopi ehempel, como den e 
manera di haci compras tambe. Cada un di nos mester bira 
mas conciente di e gastonan cu nos ta haci y mester pensa dos 
biaha si e gasto ta necesario. Mester sinja pone prioridadnan. 
E situacion economico lo forza un grupo grandi di e pueblo 
den problema financiero cu tur consequencia di dje, manera 
perde bo cas of auto. Mirando esaki MPA kier evita esey dor 
di bin cu un instituto special pa evita lo peor.Esaki ta un di e 
hopi plannan cu MPA tin den su programa y 7 plannan. MPA 
ta cla pa goberna y tin e solucionan tambe. MPA a demonstra 
caba cu e ta un partido di solucion y ta traha. 

AVP lo desaroya San Nicolas y vecindario turisticamente 



TA obvio pa un y tur cu, apesar 
di un gran cantidad di promesa 
di partido MEP, durante ultimo 
8 ananan di nan gobernacion e 
distrito di San Nicolas a wordo 
neglisha completamente dor 
di e partido aki. Na aha 2001 
partido MEP a priminti entre 
otro cu e area di Seroe Colorado 
lo wordo desaroya den un resort 
area exclusivo, cu tur e facilidad- 
nan pa pueblo di Aruba. Pero te 
dia di awe, 8 ana despues cu e 
promesa a wordo haci, ainda 
San Nicolas ta wardando riba 
su prome hotel. Ya pa 8 ana caba 


nos ta tende e mesun storia cu 
“e plannan ta basta leu”. AVP ta 
compromete su mes cu desaroyo 
di e distrito aki, mescos cu tur 
otro distrito, lo haya e debido 
atencion. Den nos programa 
di partido pa eleccion 2009, 
esta e plan “ArubA’riba”, AVP a 
distingui diferente prioridad pa 
e siguiente gobernacion. Un di 
e prioridadnan ta mantencion 
y mehoracion di e calidad di e 
infrastructura den tur distrito y 
bario. Akinan ta menciona por 
ehempel restauracion di e centro 
di Playa y San Nicolas, construc- 


cion, mehoracion y mantencion 
di careteranan den tur bario 
y embeyecimento di lugarnan 
publico den tur distrito.Ade- 
mas, den nos plan “ArubA’riba” 
ta wordo menciona cu pa loke 
ta trata e maneho relaciona cu 
turismo lo pone enfasis riba e 
desaroyo turistico di San Nico¬ 
las. Den cuadro di e maneho aki 
lo duna prioridad na e siguiente 
accionnan y proyectonan: 

1. Expansion di e “scope” 
di e proyecto di “tourism corri- 
dor” cu AHATA a presenta aigun 
ana pasa, den sentido cu e ruta 


desde airport bay San Nicolas 
mester forma parti integral di 
dje. 

2. Inverti den embeyeci¬ 
mento di e atraccionnan tur¬ 
istico na San Nicolas y den 
mehoracion di e infrastructura 
den cercania directo di esakinan, 
manera e watertoren, e grotnan 
y diferente beachnan. 

3. Duna San Nicolas y su 
atraccionnan atencion special 
den e mercadeo turistico di nos 
pais, cu enfoke riba su aspecto 
unico Caribense. 

4. E “Soul Beach Festival” 
y tambe otro actividadnan cu tin 
como meta pa atrae turistanan 
lo wordo organiza na San Nico¬ 
las. 

5. Inverti den expansion 
y mehoracion di e infrastruc¬ 
tura economico y social di San 
Nicolas pa esaki por facilita y 
sostene un desaroyo economico 
y turistico. 

6. Percura pa tin proyecto¬ 
nan cu ta suficiente yamativo pa 
por atrae turismo pariba di nos 
isla y di e forma ey crea oportuni- 
dadnan di trabao pa esnan cu ta 
biba na San Nicolas. E “Museo di 
Carnaval” ta un di e proyectonan 
aki. 

7. Den consulta cu e re- 
fineria mester laga haci un in- 
vestigacion cientifico di e im- 


pacto ambiental y riba salud di 
e habitantenan di San Nicolas 
y formula un strategia con por 
minimalisa esaki. 

8. Explora e posibilidad 
y factibilidad pa construi un 
aeropuerto chikito na San Nico¬ 
las, esta un “commuter airport 
terminal”. E aeropuerto di San 
Nicolas lo ta destina solamente 
pa avionnan chikito tanto com- 
ercial como priva y pa primor- 
dialmente vuelonan regional, 
por ehempel di y pa Boneiro, 
Corsow, otro islanan Caribense, 
Venezuela y Colombia. Ta pa- 
piando akinan di mas o menos 
100.000 turista pa ana, cu lo 
cera conoci directamente cu San 
Nicolas como area turistico. 
E aeropuerto nobo aki lo haci 
San Nicolas mas atractivo como 
lugar pa establece hotel y tambe 
otro tipo di negoshi liga cu sector 
turistico, manera restaurant, co- 
mercio y carrental. Pues e aero¬ 
puerto nobo lo tin un efecto di 
“spin-off ’ grandi riba desaroyo 
di San Nicolas y vecindario.E 
plan di maneho aki ta contene 
tur e ingredientenan necesario 
pa converti e parti pariba di nos 
isla den un parti integral di nos 
producto y desaroyo turistico pa 
asina eleva calidad di bida di tur 
nos conciudadanonan cu ta biba 
“pariba di brug”. 




Willem Vrolijk di MPA 

Con a para cu e proyecto di pre-clearance pa “General Aviation”? 


UN par di luna pasa pueblo di Aru¬ 
ba por a compronde via medionan 
di comunicacion encuanto e logro 
di gobierno di e asina jama “pre- 
clearance pa aviacion general”. 

Esaki lo a encera cu tur avion priva cu 
kier drenta Merca mester pasa Aruba 
prome pa haci pre-clearance. Esaki tanto 
pa imigracion como aduana. Aparente- 
mente Merca lo a cera e acuerdo aki 
solamente cu Aruba y Bahamas. 

Un acuerdo asina lo ta hopi benificioso 
pa Aruba specialmente den e temponan 
dificil di receso mundial cu nos ta 
pasando aden. Imaginabo con e volumen 
di trafico lo subi na Aruba cu e acuerdo 
aki. Pasobra tur avionan priva di entre 
otro Sur Amercia cu kier drenta Merca 


mester pasa via Aruba prome. 

E pregunta clave den henter e asunto aki 
ta, mirando cu e gobierno aki ta traha sin 
vision y na un manera adhoc, si Aruba ta 
prepara pa acepta un volumen di trafico 
asina grandi. Nos plataforma parti pa 
zuid ya caba tin temporada cu e no por 
carga tur e trafico cu nos ta haya. Un 
bon ehempel di esaki ta Semana Santa 
na unda un cantidad di avion priva ta 
bin specialmente di Venezuela pa Aruba. 
Den e temporada aki tin biaha te hasta 
nos tin cu avisa Venezuela pa no manda 
mas avion pasobra nos no tin lugar pa 
para nan. Corda ora cu nos cuminsa cu 
e pre-clearance aki. 

Otro pregunta ta si Gobierno ya caba a 
haci un estudio di cuanto trafico nos por 


spera ora e acuerdo aki bin na vigor? 
Pasobra e ta bunita pa firma un acuerdo 
pero si bo no por atende e cantidad di 
trafico, bo ta buscando problema pa 
bo mes. 

Te cu awe, no tin ningun movecion na e 
parti di aviacion general parti pa zuid cu 
ta duna un indicacion cu ta trahando di 
e direcion aki. Of kisas e proyecto aki a 
bira manera esun di Ritz Carlton, cu ta 
den tempo di campana so bo ta tende di 
dje y despues nada mas? Pasobra ta nos 
Prome Minister mes a bisa cu campana 
ta un cos y goberna ta otro. 

Lo ta bon si gobierno por a informa e 
pueblo con leu e preparacionan ta pa 
loke ta trata e proyecto aki. Esey ta si e 
ta bay door ainda. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester inclui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Ta tempo pa tin un verdadero cristian den parlamento 


ARUBA ta pasando den un di su tem- 
ponan mas dificil de su historia. Nos 
por reflexiona for di 1986 te cu awe 
2009. Na 1985 Lago a dal su porta 
sera y nos por a mira cu un cantidad 
grandi di Arubiano a bai for di Aruba 
buscando un trabao of miho bida den 
exterior. Gran parti di Arubianonan e 
tempo ey a bai Hulanda buscando un 
miho futuro of miho bisa un trabao pa 
mantene nan famia dignamente. 

Awe den anja 2009 nos por mira cu 
Aruba ta den un debe grandi 2.2 billon 
florin y cu tambe tin un crisis finan¬ 
ciero mundial. E crisis aki tabata tin un 
effecto di domino y na final di cuenta 
ela jega Aruba. Nos por cuestiona e 
gobierno actual cu den 8 anja di gober- 
nacion a manda e debe cu tabata di 
1.1 billon florin te cu 2.2 billon florin. 
Esta e debe externo a wordo redobla. 
Como argumenta tabata e tantismo 
garantia cu e gobierno anterior a hinca 
Aruba aden. Na garantia segun mi por 
a compronde gobierno a paga mas o 
menos 300 milion florin. Sempermira 
den pasado. 

Mi por a scucha cu president OBAMA 
a declara cu e peor parti di e crisis ta 
tras di lomba. E crisis te awor no ta 
mustra cu ta tras di lomba. Alcontrario 
mas y mas hende ta sigi perde trabao. 
Por lo pronto lo no tin cambio den e 
crisis y lo sigi dal paisnan rond mundo. 
Den e tempo cu nos ta bibando nos 
por bisa cu e profecianan den bijbel ta 
cumpliendo “al pie de la letra”. Hopi 
ta wordo bisa cu nos ta bira emocional 
y nos kier papia fabula o sprookjes. 
Cu mi sa e hendenan o professornan 
o cientificonan cu a hasi un studio 
profundo di e bijbel ta bisa cu na final 
e palabra di Dios ta real of miho bisa 
berdad. 

Como ejempel mi ta tuma pais Colom¬ 


bia. Nos por mira con pais Colombia 
tabata wordo azota pa crimen di e 
narcotraficantenan. Tabata tin y tin un 
pueblo cristian cu a lanta para den fe 
y a hasi oracion pa nan pais y nos por 
a mira cu Colombia ta den un fase di 
transformacion y tin progreso. Den 
henter America Latina apesar di e 
crisis Colombia tabata tin crecemento 
economico. Tambe nos por mira e 
pueblo di Amolonga tambe tabata bao 
di dominio di crimen y tabata tin y tin 
un pueblo cristian a lanta para den fe 
y sclama den oracion pa nan pueblo. 
Nos por a mira cu prostitucion, dilin- 
quencia y tur cos cu no ta agrada Dios 
abaha den escala grandi y ta minimo. 
E prisonnan den e pueblo mester a sera 
y e terra a cuminsa produci alimento. 
Nos por mira e tamayo di berdura y 
otro cos cu nan ta cultiva. Nos sa tambe 
cu ora cristian nan a disidi di lanta 
para pa nan derechonan nan mester 
a hiba un lucha duro. Ora mi ta papia 
di cristian mi ta papia di esnan di bon 
testimonio ydiintegridad. Cristian cu 
lo demostra cu nan SI TA SI Y NAN NO 
TA NO. ESAKI NOS TA JAMA HENDE 
DI PRINCIPIO. Cristian cu ta biba 
conforme locual ta para scirbi den e 
bijbel. Dios ta bisa den su palabra pa su 
yuinan mantene SU mandamentonan 
y Su statutonan. 

Ta tempo pa cristiannan drenta den 
Parlamento. E trabao di un cristian den 
parlamento lo no ta bai ta un trabao fa¬ 
cil y lo pasa mester su testnan. Tambe 
nos sa cu lo no ta impossible paso esun 
cu ta den dje ta mas grandi esun cu ta 
den mundo. E cristian lo no ta bai ta 
un ja knikker paso su principionan ta 
basa riba e BOLUNTAD DI DIOS y no 
di hende. E lo tin temor di Dios y no 
temor di e ser humano. 

Nos por mira con Colombia ta pro- 


gresando paso e tin un president cu 
jama Alvaro URIBE VELEZ cu no ta 
sucumbi pa podernan. E ta un presi¬ 
dent cu tin su religion Catolico pero 
tur cuminsamento anja bo ta haye 
na e conferencia di Cesar Castellano 
na Bogota. E president aki a laga sa 
tambe cu si no ta pa e oracionnan di 
e creyente cristiannan e lo no por a 
hasi e trabao di president. Un homber 
simple y humilde pero eta mantene su 
principionan y balornan moral. 

Aruba ta den vispera pa eleccion y ta 
den un crisis financiero grandi. Orgul- 
lo lo pone cualkier politiconan pensa 
cu nan lo por soluciona e problema cu 
pais Aruba ta aden. E palabra di Dios 
ta bisa cu e hende cu no ta nasi di e 
Spiritu di Dios lo no por compronde 
locual cu ta spiritual y lo ta locura pe. 
Politiconan mester cuminsa pa busca 
Dios den nan bida y puntra Dios kiko 
ta su boluntad pa pais Aruba. Mesun 
cos cu Dios a trese cambio na Colom¬ 
bia, Amolonga y otro paisnan E So 
por trese e solucion pa pais Aruba. 
Cristianan mi conseho na bosonan 
ta busca cara di Dios y puntra Senjor 
pa ken lo bo mester deposita bo voto 
den e proximo eleccion. No vota pa 
emocion vota pa e persona cu Senjor 
ta desea pa bo vota pe. Mi tin sigur cu 
Senjor lo duna bo e signal y direccion. 
Aruba conta cu den e proximo parla¬ 
mento lo tin cristiannan di principio y 
cu lo sali pa e normanan y balornan di 
e ser humano. 

Mi no ta kere cu Aruba mester bira in- 
dependiente paso no sa cu nos bisinja 
kier goberna tur pais. Nos por mira 
e problema cu Venezuela y Ecuador 
cu tin problema cu Colombia. Ora cu 
Colombia tabata den su problema nin- 
gun pais no a saca un man pa judanan. 
Venezuel a tin laso cu Iran y Russia y 


ningun pais ta bisa nada. Iran a declara 
publicamento cu nan lo kita Israel for 
di mapa mundial. Awor cu Colombia a 
jega na un acuerdo cu USA pa stationa- 
mento di basenan militar awor nan 
kier cuestiona e tratado. Cristiannan 
socialismo no ta existi e ta simple un 
capa dictadura. Tur hende tin derecho 
di disfruta pa locual cu nan a soda pe. 
E por ta hopi y e por ta poco. Den un 
pais mester tin kapitalista paso ta nan 
ta esnan cu ta inverti den bo pais y ta 
nan ta crea cuponan di trabao. Si bo 
caba cu capitalista bo ta caba tambe 
cu bo pais paso e Capital ta pasa den 
man di un solo organisacion y den 
caso di socialismo ta bai den man di 
e gobierno. Den pais democratico 
semper mester keda un balance pa 
bienestar di e pais. Den e bida aki tin 
un ley di naturalesa cu locual cu bo 
sembra lo bo cosecha. Degeneracion 
di principio, normanan y balornan ta 
trese probresa. Bo por duna un pober 
jen di placa of material pero si e no sa 
con pa ministra locual cu e recibi na 
final di cuenta lo e keda mesun pober. 
Mester educa y sinja e pobernan of es¬ 
nan di menos recurso con nan mester 
ministra locual cu nan ta bai recibi y 
esey lo tuma tempo. 

POLITICONAN cu no sa con pa min¬ 
istra ta hinca e pueblo den debe. Den 
e ultimo tempo Dios lo saca tur cos cu 
wordo hasi scondi den claridad. Cris¬ 
tiannan esaki ta un hecho. E pais cu 
arrenpenti di su mal caminda y busca 
cara di dios lo wordo bendiciona y lo 
tin cambio 100 %. Aruba ta den un fase 
di cambio di mentalidad. Buscando un 
relacion cu dios y no religion cambio- 
nan lo bini sigur. Tur cos ta obra pa 
bon pa esnan cu ta stima dios di ber¬ 
dad. Aruba tin speransa pa futuro. 
Nomber conoci pa redaccion 


Censo keda habri despues di trabao pa peticion pa cedula 


OFICINA di Censo lo keda habri 
despues di ora di trabao y riba diasa- 
bra pa atende solamente peticion pa 
cedula. 

E cedula di Aruba ta un medio di iden- 
tificacion oficial cu por uza pa bay vota 
dia 25 di september proximo. Fuera di e 


cedula e persona cu derecho di voto por 
uza sea su rijbewijs Arubiano, Hulan¬ 
des of Antiyano of paspoort valido. 
Personanan cu tin derecho di voto y cu 
no tin un otro medio di identificacion 
pa vota tin preferencia. 

E periodo cu Censo lo ta habri despues 
di oranan normal di trabau lo ta en- 


trante dialuna 17 di augustus te cu 
diasabra 5 di september. Durante si¬ 
man lo ta te cu 6’or di atardi y diasabra 
for di 10’or y mey di mainta te cu l’or y 
mey di atardi. 

Ta suplica tur hende cu si nan cedula ta 
bay caduca prome cu eleccion y cu nan 


mester di dje pa bay vota, pa aplica for 
di awor caba pa un cedula nobo. Mester 
trece e suma di cuarenta florin y dos 
pasfoto recien. Tambe mester presenta 
cu e cedula “bieu”. Tene cuenta cu 
durante e temporada cu nan ta atende 
bo peticion, bo no por haci uzo di bo 
cedula “bieu”. 

Pader Rudy Lampe y e division entre cielo y tera 

Skirbi pa Edwin Thijsen, #8 riba e lista blanco di RED 


CUMINSA na ataka un hende 
personal sin base ta fuera di 
etica y moral. Etica y moral ta 
fundeshi di un cristian. Ta pie- 
dra principal. Ataca bo prohimo 
cu a hana e gracia di Dios pa ser 
un sacerdote no tin palabra pe. 
E ta trese hopi tristesa den cura- 
sonan cristian. No pa e echo cu e 
pastor no ta sirbi manera scirbi. 
Pero kon un hende ta ataca un 
gracia grandi di Dios Tata. 

Ser sacerdote ta un gracia duna 
na aigun hende so. E gracia aki 
semper ta bao guia di Dios Tata 
mes. E gracia “ser sacerdote” no 
ta pa su persona sino pa yuda 
Dios den su inglesia. Iglesia ta 
nos casnan esta su pueblo y 
tambe e “Cura di carne” den 
kada parokia. 

Nos ta na mundo pa ta na ser- 
vicio di otro hende y no ser 
mundano. Pues bo ta yama pa 
ta den e mundo sin cu bo ta 
mundano. Ta esaki ta nos tur 

su mision. “.su cas entre 

su pueblo”, kiermin: no sera 


den un edificio. Ningun sacer¬ 
dote ta destina pa ta sera den 
su iglesia edificio. Alcontrario 
e tin cu drenta e mundo pa 
encontra Dios, e relacion entre 
hende: ta Dios. Asina e sacer¬ 
dote por cumpli cu su mision. 
Nos tarea segun e “Sermon di 
montana” ta entre otro cumpli 
cu Husticia, social y economico 
den bo pueblo. Tin santonan cu 
a laga e mensahe aki pa nos den 
un forma masha duro: “Si tin 
hende ta muri di hamber den bo 
parokia, “stop di celebra Santa 
Eucaristia, paso e kibramento 
di pan (curpa di Hesus) ta pa 
parti esaki husto entre hende 
“NO TA WORDO COMPRENDI, 
PASO NO TA CUMPLI CU SU 
MANDATO”. 

Nos tur tin e mandato pa drenta 
e mundo sin ser mundano pa: 
ser husto, ser social y zorg pa e 
economia ta bon comparti en¬ 
tre tur hende. Prome cu tur cos 
nos tin di ta “prohimo”. Despues 
nos ta tata, mama, yuinan, otro 


famianan, stranheronan etc 
etc. Kada un di nos ta religioso 
(paso e creacion ta bon) pero 
den diferencia di spiritualidad 
kada un cu tareanan spicifico- 
unico. 

Como prohimo, bo no tey pa por 
husgé cu como pastor e no a sir¬ 
bi su pais. E tarea ey ta keda na 
e “Misterio Misericordioso” cu 
a dune e “gracia special aki”, y 
no na nos como prohimo. Como 
cristian nos no ta ni pensé corda 
husgé. Di varios yuinan di tera 
cu a hana e “gracia special” aki 
ta masha poco a hasi uzo di dje. 
Anto anan tampoko ta wordo 
acsepta pa nos mes. 

Kisas cu pader Rudy Lampe, su 
echonan, nos ta wordo yama pa 
habri nos wowonan y mira den 
e echonan aki, con Dios Tata ta 
revela su mes na nos y ta yama 
nos pa ser mas “husto” cu otro. 
Kisas pader Rudy Lampe nunca 
lo termina su tarea y otronan 
entre nos cu a compronde lo 
sigi cu ne. Un cos ta sigur pader 


Lampe kier hasi e division entre 
cielo y tera nulo, dor di a tuma 
un desicion hopi doloroso, “cu 
tur e consecuencianan fastioso 
pe” pa drenta den politica y 
cumpli cu su responsabilidad ku 
e ta kere aden”. Esaki ta nifica 
tarea specifico-unico. 

No ta mi so, pero hopi di nos 
den profundo di nos ser, ta sinti 
culpa di no a cumpli cu e tarea 
aki pa falta di corahe. Nos “SI” 
na Dios, pa ser un bon cristian, 
tin ora ta sali di nos mente y no 
di nos spirito. Den nos egoismo, 
nos ta lubida e berdadero nifica- 
cion di ser un cristian. Egoismo 
ta sigi loke ta combini ami awor, 
sin tene cuenta cu otronan. Kico 
ami por haya. 

Pader Lampe a actua a pro- 
pio boluntad. Ki buntia y ki 
berguensa pa nos cu tambe ta 
cristian. Tin ora cu mi enfrenta 
pader, mi no sa ni unda pa hinca 
mi cara y mi ta sintimi cobarde, 
paso ainda mi no tin e corahe 
pa gradirie for di profundo di 


mi ser. Como bon wardador, 
pader Lampe ta mustra nos cu 
e caminda di egoismo (corup- 
cion) nos ta keda desvia. Cu su 
“tarea specifico-unico” e la saca 
su baston pa guia nos riba e bon 
caminda, pa drenta e cunuco di 
yerba berde. 

Ami ta mira e pasion di Cristo 
den pader Lampe tur dia, abo 
tambe? Cristo tambe a wordo 
yama pa “loco” y hopi hende 
tabata sigi e “loco” ey, e tempo 
aya, hasta awe y te pa eternidad. 
Ami tambe ta un di e “loconan” 
ey. San Hose tambe a kibra cu 
e ley hudio, a cumpli cu Dios su 
boluntad y keda cu Mama Ma¬ 
ria. Un hende muher na estado 
no di Hose. Asina mi por sigi 
menciona hopi “loconan”mas. 
Pero mescos cu nos, abo tambe 
ta yama pa ser “loco”. Bo ta mas 
cu bon bini pa “un mundo sin 
corupcion”, no ta fasil. Pesey 
bo mester ta “loco”. Jesus: “If 
loving you is wrong I don’t won’t 
to be wright”. 




VISIT US ONLINE AT WWW.THECINEMAS.AW 

HOT SO TA.U. TALES FROM THE DIRECTOR OF ' SPY KIDS ' 


SCHEDULE FOR WEEK OF 
AUGUST 13 - AUGUST 19 

*matinee: thursday - sunday | late show: friday and saturday 


AT RENAISSANCE - ORANJESTAP 


rpGi 

SHORTS 




MEUff 


daily: 4:15 

6:15 

8:15 

10:15 

New 


matinee: 12:15 

2:15 

late show: 

12:30 


FG-ia 

G:l:JOE THE RISE OF THE COBRA 





daily: 5:45 

8:30 





matinee: 12:30 

3:15 

late show: 

11:15 


FG43 

TRANSFORMER 2 

daily: 8:00 

matinee: 


late show: 

11:00 


m 

THE HANGOVER 

daily: 7:30 

matinee: 

10:00 

late show: 

12:15 


pEp 

THE ORPHAN 

daily: 6:15 

8:45 





matinee: 12:45 

3:30 

late show: 

11:30 



PG HARRY POTTER AND THE HALF BLOOD PRINCE 

daily: 4:15 

matinee: 1:00 late show: 


rPGl ICE AGE 3 DAWN OF THE DINOSAURS 


daily: 

matinee: 

4:00 

12:00 

6:00 

2:00 

late show: 


ALIENS IN THE ATTIC 



daily: 

5:00 

7:15 

9:30 


matinee: 

12:15 

2:45 

late show: 

12:00 


AT PASEO HERENCIA 


FG43 

DISTRICT 9 

daily: 5:30 

7:45 

10:15 



matinee: 1:00 

3:15 

late show: 

12:30 

m 

FUNNY PEOPLE 

daily: 6:00 

9:00 




matinee: 12:00 

3:00 

late show: 

12:00 

1PG41 

THE PROPOSAL 

daily: 9:30 

matinee: 


late show: 

12:15 

rpGi 

HARRY POTTER AND THE HALF 

BLOOD PRINCE 


daily: 4:30 

matinee: 1:15 

8:00 

late show: 

11:15 

m 

THE HANGOVER 

daily: 7:30 

matinee: 

10:00 

late show: 

12:30 

rpGi 

G-FORCE 

daily: 5:00 

7:15 




matinee: 12:45 

2:45 

late show: 


PG-13 

JULIE AND JULIA 

daily: 4:45 

matinee: 2:00 


late show: 


CSD 

THE UGLYTRUTH 

daily: 4:45 

7:00 

9:15 



matinee: 12:15 

2:30 

late show: 

11:30 

John vd Biezen, canidato 22 di AVP 

Prome Minister a compromete su mes cu grupo homosexual 

Dos dia prome di ta orador na un celebracion cristian na hotel? 



RECIENTEMENTE nos por 

observa un campana difamato- 
rio cu candidatonan riba lista di 
MEP ta hibando tocante UPG y 
partido AVP. 

Nos por scucha integrantenan 
di MEP usando e argumento 
por ehempel cu si AVP drenta 
gobierno cu AVP lo bai permiti 
entre otro, casamento di pare- 
hanan homosexual, cu lo bai 
legalisa aborto y eutanasia aki 
na Aruba. 

E pueblo di Aruba ta uno hopi 
religioso y e pueblo Cristian ta 
hopi grandi. Puntonan delicado 
den un pais sigur ta su norma, 
balor y su cultura. 

Un tactica cu partido MEP ta 
usando claramente ta e lan- 
tamento di e pueblo di Aruba 
contra partido AVP usando e 
argumentonan falso aki. 
Partido AVP ta para pa un mat- 
rimonio estableci manera Dios a 
stipula esta: Matrimonio entre 
un homber y un muher. 

Na e momento aki Aruba ta 
cay bao Reino Hulandes, cu ta 
haci posibel cu matrimonionan 
homosexual cu ta ser efectua 
den reino, por wordo inscribi 
na Aruba. 


Durante Gabinete Oduber 3 
y 4, e prome inscripcion di 
parehanan homosexual a tuma 
lugar pa prome biaha den his- 
toria di Aruba. Prome Minister 
Oduber, a reuni aigun aha 
atras cu e grupo Alpha, cu ta e 
representante di derechonan di 
homosexual. 

Riba lista di MEP, den elec- 
cion di 2005, tabata figura un 
candidato homosexual kende 
tabata casa cu un pareha di e 
mesunsexo. Actualmente MEP, 
claramente ta permiti riba su 
lista di 2009 un representacion 
homosexual atrobe. 

Riba e lista di MEP ta aparece 
un candidato masculino cu ta 
biba cu un persona di su mesun 
sexo. E ta homosexual abierta- 
mente. 

Ironia ta cu recientemente 
Prome Minister tabata un di e 
oradornan na e celebracion di 
un pastor Cristian cu a caba 25 
ana den pastorado. 

Akinan den un forma sutil, 
Prome Minsiter, a purba di 
difama partido AVP, usando e 
mesun argumentonan falso cu 
Prome Minister y su partido ta 
usando den campana 2009. 


Un pregunta ta bai na Prome 
Minister di Aruba: Ta berdad 
cu Prome Minister Oduber a 
reuni cu representantenan di 
e grupo homosexual, dos dia 
prome cu a duna un speech den 
un celebracion di un pastor su 
25 ana di su pastorado? 

Ta berdad cu Prome Minister a 
compromete cu e grupo aki cu 
den un siguiente gobierno di 
MEP, cu lo inscribi matrimon¬ 
ionan homosexual sin ningun 
problema? 

Pueblo di Aruba y sigur e pueblo 
Cristian ta exigi di prome Min¬ 
ister di Aruba un respuesta sat- 
isfactorio. E pueblo Cristian no 
por ser haci mofa di dje. 

Prome Minister y partido MEP 
sa 100% cu Europa no por im- 
pone matrimonio homosexual 
ni tampoco bai contra norma y 
balornan di un pais, ni tampoco 
contra su cultura. Esakinan 
ta stipulacionan cu no por ser 
kibra ora un pais ta integra den 
Union Europeo. Tampoco e 
moneda, Euro, por ser imponi. 
Un ehempel di esaki ta Dina- 
marca. 

Italia cu ta un pais cu ta cai bao 
Union Europeo, no tin casa¬ 


mento homosexual. 

Pues e pueblo di Aruba mester 
keda alerta pa astucia y manil- 
pulacion di e partido na mando 
cu cueste loke cuesta ta purba di 


yega back na poder después di 
a masacra Aruba cu medidanan 
pa asina un grupo privilegia 
serca di MEP por gosa di e fon- 
donan di pais Aruba. 


Por aplica pa 
miembro na 
urna electoral 

OFICINA di Censo ta informa cu personanan interesa pa sinta 
como miembro na un urna electoral riba dia di eleccion, 25 di 
september proximo cu nan por cuminsa aplica pa esaki. 

E candidatonan mester tin 18 ana pariba cu derecho di voto, 
mester tin nacionalidad Hulandes y ta registra na Censo prome 
cu 8 di juli 2009. 

Lo duna preferencia na personanan cu ya tin experiencia 
pa traha na un urna electoral. Pa e puesto di presidente y 
presidente suplente lo desea di haci uzo di personanan den 
ensenansa of personanan cu a yega di traha caba den un di e 
funcionnan menciona. 

Por tuma contacto cu oficina di Censo via telefon 583-4400, 
extension 246. 

Lo notifica tur persona na tempo y por escrito tocante nan 
aceptacion como miembro, presidente of presidente suplente 
pa un urna electoral. 


Cuminsa na celebra su 62 aha di existencia 

SV Dakota ta presenta su Plan di 
Maneho y henter su Staff Tecnico, pa 


no papia mes di refuezonan nobo 


DIRECTIVA di S.V.Dakota 
Division di Honor ta bay duna 
presentacion oficial di e ekipo 
di S.V.Dakota Division di Honor 
pa Campeonato 2009-2010. 
Manera ya caba ta conoci, S.V. 
Dakota y Dakota Lifida a haci 
un re-organisacion completo 
di e maneho di tur nan divi- 
sionnan. 

Hunto cu esaki a bin un Plan di 
Maneho cu lo wordo ehecuta 
entrante e campeonato cu lo 
inicia pronto. 

En coneccion cu esaki, Dakota 
Lifida y Dakota Division di Hon¬ 
or a ricibi varios cara nobo den 
e organisacion. E personanan 


aki a bin como entrenador, di- 
rigente di ekipo y hasta varios 
hungador. 

E presentacion di e team lo tuma 
lugar dia 21 di augustus awor, 
pa 7.30 di anochi na Centro di 
Bario y Deporte Dakota. 
Durante e presentacion aki, 
prensa local lo haya e oportuni- 
dad di sera conoci cu e.o. e Plan 
di Maneho nobo pa S.V.Dakota; 
directiva di S.V.Dakota; e Staff 
Tecnico di S.V.Dakota; e Staff 
Tecnico di henter Dakota Lifida 
y finalmente tur hende presente 
lo sera conoci cu e refuerso- 
nan pa S.V.Dakota y henter e 


ekipo. 

Alabes Comision di Actividad di 
S.V.Dakota kier a invita e bario 
di Dakota y Aruba en general 
pa asisti n’e presentacion y cel¬ 
ebracion aki. E anochi aki lo tin 
dos banda musical cu lo toca 
live p’e publico presente. 

Lo celebra 62 aha di existencia 
di Dakota den forma grandi. Tur 
esnan interesa, por haya carchi 
cumpra serca tur e hungador- 
nan di S.V. Dakota y tambe ser¬ 
ca cada un di e dirigentenan. 

Lema nobo di S.V.Dakota: Da¬ 
kota...UNI !!! 











AWEMainta.com I Diahuebs 13 di Augustus 2009 


Local 123 


PPA pa progreso real di nos trahado humilde 





PA: drs. ing. Herbert I. Diaz, MM 
(candidato # 3 di PPA) 

Ora considera e ultimo 15 ana, 
nos por constata un indice di 
crecemento economico acumula 
di 111% den Aruba su economia. 
Di esaki 65% tabata inflacion, 
loke ta significa cu tabata tin UN 
CRECEMENTO REAL DI 46%! Un 
crecemento REAL kier meen cu 
tin progreso economico, cu mas 


plaka ta circula den bo economia. 
Door di cu e trahado humilde 
tambe a duna su contribucion na 
tal progreso, logicamente e tin 
derecho di disfruta di un pida di e 
mehoracion economico cu su pais 
a logra. Esaki ta un pensamento 
accepta awendia den tur pais 
di Union Europeo y paisnan cu 
ta accepta e principionan di un 
democracia social. 
Lamentabelmente, Aruba NO ta 
hiba e principionan antes indica. 
Pasobra, di e crece-mento real 
di 46%, cu nos a conoce entre 
1994 y 2008 (lesa: periodo di 
gobiernonan di AVP y MEP) e 
trahadonan cu ta ricibi un salario 
minimo, pero tambe nos pen- 
sionadonan y bijstandtrekkers, 
no a mira NI UN DEPCHI! Pesey, 


entre otro, e pobresa relativo ta 
creciendo cada dia mas na Aruba. 
Logico cu tin mas probleman fa- 
miliar, social y criminal den nos 
comunidad. 

Awor, e problema aki ta han¬ 
era den nos ley, caminda e Lv. 
MINIMUMLOON (AB 1989 GT 
no. 26, articulo 13) ta stipula cu 
mester ahusta e salario minimo, 
unicamente cu un factor cu ta 
coregi pa e inflacion. Di e manera 
aki Aruba su sistema salarial TA 
NENGA E TRAHADO HUMILDE 
derecho riba un progreso REAL 
pa su sosten economico. 
Afortunadamente tin solucion 
pa e situacion antes indica. Pa¬ 
sobra mester cambia e sistema di 
ahuste anual di e salario minimo 
pa uno cu ta tene cuenta cu e 


crecemento real di nos economia. 
Si usa e sistema bieu di Hulanda, 
caminda e problema aki a wordo 
resolvi 40 ana pasa caba, por usa 
un formula caminda, hunto cu e 
ahuste pa inflacion e trahado ta 
ricibi un 20% di e crecemento real 
di e Producto Domestico Bruto 
(GDP). Of, por usa e metodo mas 
moderno caminda ta usa e indice 
di crecemento di e salario prome- 
dio nacional. E ultimo sistema aki 
ta mas recomendabel pasobra e 
ta provee un base profesional pa 
hiba un maneho social structura, 
caminda despues di fiha un sala¬ 
rio minimo mas husto, tambe por 
fiha e nivel di AOV y asistencia 
social (bijstand) cu ta garantisa 
igualmente un progreso real pa 
e gruponan aki. 


Pa esun cu tin miedo cu e sistema 
aki lo resulta mucho costoso, 
mester remarca cu e sistema 
mester bay acompana cu un 
maneho di aumento di produc- 
tividad laboral. Riba mi website 
www.unrumbosigur.com tin 
articulonan cu mas detaye riba 
e tema aki, ya cu mi a scirbi caba 
tocante di esaki den pasado. 
Importante ta awor pa realisa e 
cambio necesario pronto. P’esey, 
PPA mester di bo apoyo den e 
eleccion proximo di dia 25 di 
September. Pa un MEHORA¬ 
CION REAL di nos trahadonan, 
no tin otro alternativa cu vota 
pa Partido Patriotico di Aruba, 
ya cu ningun otro partido tin e 
clase trahado na pecho manera e 
partido orano. 


Cuminsa na celebra su 62 ana 
di existencia 

SV Dakota ta presenta su 
Plan di Maneho y henter su 
Staff Tecnico, pa no papia 
mes di refuezonan nobo 

DIRECTIVA di S.V.Dakota Division di Honor ta bay duna pre- 
sentacion oficial di e ekipo di S.V.Dakota Division di Honor pa 
Campeonato 2009-2010. 

Manera ya caba ta conoci, S.V. Dakota y Dakota Lifida a haci un 
re-organisacion completo di e maneho di tur nan divisionnan. 
Hunto cu esaki a bin un Plan di Maneho cu lo wordo ehecuta 
entrante e campeonato cu lo inicia pronto. 

En coneccion cu esaki, Dakota Lifida y Dakota Division di Honor 
a ricibi varios cara nobo den e organisacion. E personanan 
aki a bin como entrenador, dirigente di ekipo y hasta varios 
hungador. 

E presentacion di e team lo tuma lugar dia 21 di augustus awor, 
pa 7.30 di anochi na Centro di Bario y Deporte Dakota. 
Durante e presentacion aki, prensa local lo haya e oportunidad 
di sera conoci cu e.o. e Plan di Maneho nobo pa S.V.Dakota; di- 
rectiva di S.V.Dakota; e Staff Tecnico di S.V.Dakota; e Staff Tec- 
nico di henter Dakota Lifida y finalmente tur hende presente lo 
sera conoci cu e refuersonan pa S.V.Dakota y henter e ekipo. 
Alabes Comision di Actividad di S.V.Dakota kier a invita e 
bario di Dakota y Aruba en general pa asisti n’e presentacion 
y celebracion aki. E anochi aki lo tin dos banda musical cu lo 
toca live p’e publico presente. 

Lo celebra 62 ana di existencia di Dakota den forma grandi. Tur 
esnan interesa, por haya carchi eumpra serca tur e hungadornan 
di S.V. Dakota y tambe serca cada un di e dirigentenan. 

Lema nobo di S.V.Dakota: Dakota...UNI!!! 


Nos campeonnan Latino Americano division 
Senior y Junior pa World Series por sinti nan 
mes i safe nan lo ta bon sigura! 



“NOS muehanan merece 
esaki i mucho mas!”, asina Sr. 
Roger Schimmel di ENNIA a 
comenta dj arason merdia na 
momento di hasi entrega di e 
seguronan di viahe pa e dos 
teamnan cu proximamente lo 
ta den representashon di nos 
pais. E team di Junior League 
lo viaha djaweps dia 13 di 
augustus pa Detroit, Michi- 
gan. Nan lo representå Aruba 
primeramente i naturalmente 
nan lo ta den representashon 
di Latino America tambe. E 
viahe aki lo ta te cu dia 23 di 
augustus. 

E team di Senior League cu 
tambe lo viaha dia 13 di au¬ 
gustus proximo. Nan lo bai 
Bangor, Maine pa representa 
Latino America den e World 
Series i lo ta dia viahe te cu dia 
24 di augustus proximo. 

Deporte ta realmente un in¬ 
strumento di union riba nos 
isla. ENNIA semper tin patro- 
cinio pa actividatnan deporti- 
vo halto den su antorcha. Nos 
ta kere firmemente cu deporte 
ta soru pa hobennan sano, 


positivo i cu resultadonan 
positivo na scol tambe”, di e 
forma aki, sr. Roger Schimmel 
di ENNIA a splica e patrocinio 
di ENNIA pa cu e organisa- 
cionnan di North League 
(Junior Champions) i South 
League (Senior Champions). 

ENNIA lo percura pa tur nos 
muehanan cu lo partisipa den 
e World Series i cu lo keda 
hunga na Bangor i tambe na 
Michigan ta bon ge- 'cover’ cu 
un seguro di viahe. Loke ta 


wordo jama e ‘reisverzekering’ 
ta aplicabel pa tur atleta, man¬ 
ager, coach i tambe delega- 
donan. “ENNIA ta e compania 
di seguro mas grandi i mas 
exitoso den region Caribe, 
pues e ta nos responsabilidat 
pa nos muehanan sinti nan 
mes sigur. Esei ta posibel cu 
ENNIA!”, asina Roger Schim¬ 
mel a sigui comenta. ENNIA 
kier a desea nos muehanan 
‘orguyo arubano’ tur clase di 
exito na e World Series i ta 
spera un resultado positivo. 

Lila Rasmijn a cumpli 30 ana den Servicio den Telecomunicacion 



ESTELLA Rasmijn, carinosa- 
mente yama Lila a cuminsa 
traha oficialmente dia 1 di juni 
1979 na Landsradio como “balie 
ambtenaar” ubica e tempo ey 
na Irausquinplein. E tempo 
ey mayoria di nos clientenan 
tabata bishitante y trahador- 
nan di riba barconan cu tabata 
bin Aruba y nan tabata manda 
telegram, telex y haci yama- 
danan internacional pa nan 
pais di origen. Despues di esaki, 
Lila a cuminsa traha den loke 
nan ta yama back office awor, 
na telegraaf dienst cu tabata 
ensera atende clientenan cu ta 
desea di manda telegram, type 
e mensahe riba un machine cu 
lint special cu nan tabata usa. 
Apesar cu Lila ta trahando ya pa 
30 ana e ta mustra un persona 
hopi hoben, energetico y cu 
hopi gana pa traha. Durante e 
ananan ela siha conoce hopi di 
su coleganan di serca y semper 
ela purba di traha den harmo¬ 
nia cu nan y contento. 

Den tur e ananan tabatin varios 
cambionan den e trabou y na 
2003 ora cu SETAR a bira un 
NV pa prome bes den carera di 


Lila ela sinti poco miedo pa su 
futuro. E sentimentonan aki di 
inseguridad a kita sinembargo 
mesora, na momento cu ela 
combersa cu mas hende pero 
principalmente directamente 
cu director di SETAR Roland 
Croes na unda cu ela haya mas 
informacion di e status nobo di 
nos compania. “Esaki a duna 
mi curashi ya cu si bo ta haci 
bo trabou debidamente y bo 
ta willing pa sina y bai “extra 
mile” bo no tin nada di preo- 
cupa den un NV!”. Asina sigur 
di su mes ela drenta den era 
nobo di SETAR. Lila a adapta 
rapidamente cu e flexibilidad 
cu bo mester tin den un NV, ya 
cu ela continua cu diferente 
cursonan na SETAR na unda 
cu ela amplia su conocemento 
pa por ta disponibel na cualkier 
outlet, y centro na unda cu ta 
atende clientenan. 

E trabou actualmente cu Lila ta 
haci ta uno cu e ta gusta masha 
hopi mes, ya cu e ta traha na 
e Kioskonan na APA (Aruba 
Ports Authority) y esun na 
Aeropuerto Reina Beatrix. Aki 


e trabou ta ensera pa atende cli¬ 
entenan local y turistanan cu ta 
bishita nos isla. E intercambio y 
benta di nos productonan cu e 
clientenan di e kiosknan aki ta 
cada bes interesante, ya cu hopi 
bes bo ta fungi tambe como un 
embahador nos solamente di 
SETAR pero tambe di Aruba 
como destinacion turistico. 
Ademas di compra di carchi 
pa yamadanan internacional, 
huurmento di cel, benta di wi-fi 
y carchinan pa usa e cybercor- 
ner, e ta confronta preguntanan 
comun manera unda nan por 


come, busca un regalo of cual 
beach lo ta mihor pa nan bai. 
Lila Rasmijn tin un partner 
ya pa varios ana caba, cu ta 
Frank Croes, ta mama di 3 yiu 
(2 mucha homber y 1 mucha 
muher) Gionathan, Giovanni y 
Giannina y ta wela di 2 nieta y 
1 nieto. Lila ta un persona hopi 
social mes y e gusta di ta den 
compania di hendenan alegre y 
positivo tur ora. E ta goza di sali 
keiro, scucha musica di 70’s y 
80’s, baila diferente tipo di mu¬ 
sica y en general “have fun” cu 
otronan. Desde cu ela haya su 


nietonan e ta gusta pasa tempo 
y goza cu nan tambe. 

Lila ta gusta su trabou y apesar 
cu ya ela cumpli 30 ana trah¬ 
ando ainda e tin hopi smaak pa 
su trabou y e kier sigui traha te 
unda cu por. Por ultimo Lila a 
termina nos entrevista bisando: 
“Mas cu bin pa sina nos tin di 
keda educa nos mes tur dia y 
comunica na nos coleganan 
tecnico y tambe di servicio na 
cliente ora nos ripara cu algo 
no ta bon. Esaki lo yuda nos 
mehora cada bes y mantene nos 
compania solido na Aruba.” 


Fantastic Gardens, Cerd y Coburg 
a topa otro riba veid di Riverplate 


Como parti di un ‘face lift’, transforma- 
cion, diasabra ultimo, dia 8 di augustus, 
e team dinamico di comerciante di area 
di Bushiri a cera cabez pa yuda duna un 
man na e futuro di nos pais, nos hobennan, 
caminda cu e team di comerciante a haci e 
veid limpi. A.S.V Riverplate ta existi pa 56 
ana, sirbiendo e hubentud di Playa Pabao 
y lo sigui haci esaki pa por kita mas mucha 
y hoben cu ta posibel for di riba caya. Pa 
hopi aha e veid aki tabata den un estado 
cu ta exigi atencion. E miembronan di 
directiva nobo, ta trahando fuertemente 
pa lanta e veid aki bek. 

Pa mesun motibo Fantastic Gardens, Cerd 
y Coburg a cera un team y a cuminsa cu 
e proceso di limpiesa di e veid for di 7’or 
di mainta. Mester bisa cu tabata tin sushi 
acumula pa anas cu a wordo benta afo. 
Un total di 20 trahador conhuntamente cu 
aigun miembro di directiva di e club, a bin 
cla cu e limpieza. En bes di ta bala ta bai 
ariba abou riba e veid, tabata dos chubato, 
dumptruck, bobeat, chain-saw, caretiya, 
nylon trimmer tabata bai ariba abou. 



Robert (Bob) Spellen instala 
como Lt Governor of Division 
26 di Kiwanis International. 



Cu gran placer y orguyoso, Kiwanis Club di Aruba por anuncia 
instalacion oficial di Robert (Bob) Spellen como Lt. Gover¬ 
nor of Division 26 na Trois Rivieres, Quebec, Canada dor di 
e Gobernador Asigna Gary Levine. E tabata un ceremonia 
masha bunita y significante y Kiwanis Club di Aruba ta masha 
confia cut LTG Bob Spellen lo haci un tremendo trabao cu su 
posicion nobo aki. Banda di e increible bon noticia aki, tambe 
a keda aproba den forma unanime, cu e prome reunion oficial 
di Hunta Direcriva di Gary Levine, e Mid Winter Conference 
lo tuma lugar na Aruba. Di parti di henter e famia di Kiwanis 
Club, nan kier felicita Bob Spellen cu e gran logro aki y a desee 
lo mihor cu su encargo. 

Xpresa bo mes 


noticia@awemainta.com 

Tur comunicado o remetido cu ser manda pa AWEMainta mester indui 
nomber, fam y number di telefon di e remitente. 

AWEMainta ta keda cu e derecho reduci of edita esakinan pa publicacion. 


Apreciable Sr. Redactor, 

Danki di antemano pa publica mi remetido den bo prestigioso corant. 

Tene mi detayes nan personal pa boso file. 

Na caminda pa aha escolar 2009/2010 den un epoca di crisis . 


OTRO siman scolnan ta habri nan 
porta pa nos yuinan sigui nan edu- 
cacion. Un economia no di gaba y cu 
hopi presion pa mayornan cu ya no 
sa kon pa rek e placa pe yega. E prior- 
idad no. 1 pa mayornan ta e uniform 
(polo-shirts + jeans+keds); buki; tas 
(maletin) y SCHOOLGELD!!!! 

Si no por mustra cu a deposita e 
placa ariba e cuenta corespondi- 
ente di e scol bo por conta cu bo yui 
lo no wordu admiti e promer dia 
caba. Awo nos ta den campana y 
bo ta tende TUR politico ta critica y 
lamenta cu scol ta asina caro y a bira 
algo casi impagabel pa hopi mayor. 
Kico a pasa tur e tempo cu nan tabata 
den gobierno sea gobernando o den 
oposicion. Hopi leynan por a wordu 
traha y ehecuta pa asina yuda nos 


ENSENANZA. Despues di 25 septem¬ 
ber TUR partido cu awo ta critika y 
ta hasi beheit tocante di scolnan den 
mal estado etc. mester demostra 
tambe cu nan lo por hasi mihor pa e 
parti aki. Awe nos por tende critika 
ariba e maneho na Colegio Arubano 
y EPI pero e no ta keda te aki so, no 
shon nan, paso na La Salle College 
tambe nan a introduci un “Extra 
Gasto” banda di e schoolgeld normal 
cu mester deposita na banco riba 
cuenta di SKOA. 

Mayor ta paga Awg 75.= pa 
schoolgeld y extra ta bini Awg. 
90. = pa alumno nan di l ste klas te cu 
3 de klas y esnan di 4 de klas lo mester 
paga extra Awg 130.= (Awg 90.= 
+ Awg 40.= pa celebra diploma 
uitreiking). 



E Awg 90.= aki ta pa yuda cubri e 
gastonan di e.o. airco y segun ami 
no ta tur lokaal tin airco so no ta tur 
alumno lo goza di ta den un dushi 
ambiente. E Awg. 40. = extra pa e 4 de 
klas ta como un deposito pa celebra 
na final cu nan caba, den kaso cu 
esaki no ta asina e alumno lo hanja e 
Awg 40. = bek. Segun mi por a com- 
prende cu e suma di Awg 90.= y/o 
Awg 130. = aki mester wordu paga e 
promer dia di scol na scol mes y aki 
tambe lo pone presion si e no wordu 
paga lo e mucha no por drenta 
scol????? TUR cos ta draai rond 
di placa pero ki hubo NOS como 
Mayor exigi tambe pa nos yuinan 
wordu mihor educa y cu na final tur 
hende ta contento cu e resultado 
nan. Ultimo ana nan esaki no ta e 
kaso den mayoria scol y ta tristo paso 
mi ta sigur cu nos Docentenan por 
hasi mihor trabow. Si tur Docente 
ta traha cu hopi Amor, Dedicacion 
y Respet pa cu nos yuinan, paso bo 
no por bisa esey di tur lamentable- 
mente, mi ta convenci cu e resulta- 
donan lo ta hopi mihor. Ban traha 
hunto. E teamnan di scol hunto cu e 
mayornan caminda nos por yega na 
solucion nan hopi favorable pa am¬ 
bos partido.Lamentablemente nos 
muchanan awendia ta experencia 


hopi biaha separacion di mayornan 
y e trauma ta grandi y ora nan yega 
scol caminda nan ta encontra do¬ 
centenan cu stress y mal beis ta un 
kos so por pasa lamentablemente; 
e bom ta explota na mal forma. Tin 
hopi trabow pa wordu hasi rond di e 
tereno di ENSENANZA, e parti social 
e guia etc. Nos por para critika ken si 
y ken no a traha durante 4, 8 anja di 
un gobierno pero den oposicion mes 
hopi por wordu hasi y cada biaha bo 
hanja un NO e ta bira automatica- 
mente un “minpunt” p’e gobierno, so 
ban sinta analisa y buska e formula 
pa pone un BUDGET di berdad pa 
ENSENANZA en general. 

Si gobierno (nos) tin hopi entrada na 
BBO ami lo a keda hopi feliz si nan 
por a mustrami cu 50% di e entrada 
aki lo a wordu poni directamente 
den ENSENANZA anto e ora ey lo 
mi no tin problema pa sacrifica y 
page, paso bo sa cu e ta bai pa nos 
muchanan. Pero manera semper 
lamentablemente esey no ta e caso. 
Mas tristo ta cu SKOA no por conta 
ariba un entrada fiho pa yuda cu tur 
e scolnan cu ta resorta bow di SKOA. 
Nunca Gobierno a cumpli manera 
mester ta pa pone e placa 100% ariba 
e cuenta di SKOA pa e por maneha e 
scolnan cabalmente. Si den pasado 


e famoso cola-pot tabata algo desas- 
troso y hopi scol tin miedo di esaki 
tin otro scolnan cu gracias na e benta 
di pan yjuice/refresco nan por cum- 
pra papel hygienco, kopieer papier y 
productonan pa hasi klasnan limpi 
entre otro cumpra basora, mop etc. 
paso si no, no tin pa esey tampoko. 
Otro siman scol ta habri y cabesan- 
tenan mester hasi milager pa loke 
nan tin den stock yega paso ningun 
material a yega ainda. Mayornan 
fuera cu nos tin cu paga un dineral 
na schoolgeld etc. no keda sorprendi 
cu ora nos yuinan yega bek di scol 
dialuna merdia nan lo tin un “lista 
di compra” pa nos atende kune paso 
scol no tin y no por hasi otro. Fuera 
di esey hopi scol no tin budget mas 
pa e resto di ana 2009. Esey ta nifica 
cu ni papel de wc scol lo no tin mas y 
no papia mes di reparacion of man- 
tencion pasobra no tin placa. Ken por 
informa nos como mayor tan a kico a 
gasta e placa di Plant N.V. ? 

Ban spera cu pronto lo tin cambio 
paso SKOA ta un yui sin mama of 
nos mester cuminza buska manera 
pa nos yuinan tambe bai openbare 
scholen paso kizas eynan si tin pa 
tur. “One Big FAMILY”. 

MAYOR DISGUSTA. 



HINE 

E Red Mes Grandt y Mihor, 

MCB 

MADURO & CURIEL’S BANK N.V. 



CMB 

CARIBBEAN MERCANTILE BANK N.V. 


Cu profundo tristesa ta participa fayecimento 
di nos amigo, ex-colega y miembro di 
Hunta di Directornan di CMB: 

Sr. Basilio Kelly 


Kende tabata miembro di CMB su gerencia 
desde cu e Banco a cuminsa na 1962, 
te ora cu e la baha cu penshon na 1985, 
na cual momento e la wordo apuntå 
miembro di e Hunta di Directornan. 

Cu Bas sosega na paz. 




Mementomori Funeral Home N.V. 

Yolanda - Leo - Engene 
Tel: 5833358-Fax: 5837711 


" Pero Dios lo salbami di e poder di morto, 
pasobra e lo hibami serca dj'E " 

Ps. 49:15 

Despues di un bida largo y bendiciona, 

nos ta anuncia fayecimento na edad di 98 ana di: 



Lucita Luciana Whitfield-Davelaar 

mihor conoci como: ”Mosa " 

Vda. di Clinton Whitfield 

Na nomber di su: 
rumannan: Titi Davelaar 

sra.vda. Nilda Pereira-Davelaar 
Chichi Davelaar 

sobrinonan na Aruba: Joyce Pereira 

Harold Pereira y famia 
Stanley Davelaar 
Otto Davelaar y famia 
Eric Davelaar y famia 
Poppy Winklaar y famia 

tur otro sobrinonan na Corsow, StMaarten, Hulanda, Estados 
Unidos: 

Betrian, Davelaar, van Eijma, Pereira, Fancito, Herlaar y Helm 
primonan: Muskus, Salcedo, Reyes, de Cuba, Zschuschen 

amigonan: Arturo Jesurun, Maria Irausquin, Brigitte Trappen 

berg Manuela Brito 

demas famianan: Davelaar, Pereira, Quilotte, Getrouw, Petersen, 
Tumavicus, Profet, 

Antonette, Vingal, Hudson, Booi, Wientjes, 
Martijn, Zievinger, van der Hilst 

ayudantenan: Marie-Ange Mesidor, Maria Mercado, Azucena 

Ramos, Raquelle Barros y Cesar Verbel 

ta invita pa asisti na e acto di entiero cu ta tuma lugar diasabra 15 
di augustus 2009 pa 4*or di atardi. E resto mortal lo ta reposa for 
di 2’or di atardi den Misa San Francisco na Playa, saliendo 
despues pa santana catolico den Caya Ernesto Petronia. 


STAR ARUBA 

f \ 


Caribbean Overseas Ltd. 


(4 ANUNCIO * 

Pa motibo di luto Caribbean Overseas Ltd. lo ta sera 
Diabierna mainta di 8am te cu Ipm. 


Gerencia 


On behalf of all Team Members and 
ex-Team members of Star Aruba wishes to 
announce 

the passing away of our highly esteemed Team 
Member and beloved colleague: 

Mr. Fernando Rumnit 


May God be with his family in this time of grieve 

Human, rimla y imUDorun. 

y ton i: ShQfi Ug y 

Crtou Capriaa 7 lama 
Niokij HesTriqufia 

CcåKjg^jmjin qli QmtO^Ln Mcn^fc.n]ih> Biink Argt*! y fh 
MKK.rfo & Cur Bank Cufogao. 


Y*^i: 

ttteNø y Anita Kefly 
f fpiirik y Ai 1:1 Kfi&y 
Jwtn y Onno Vrtn Rornnnrfl 
LMJa Ksty 

Basfio t&hloj y Martha KfeJty 
Tlu dl Griansis 

tisa Cardanaa-B^niifdaz y tarrtia 

151 | yyfj 

Albert da Cuba fYdtUej v Janel .Aiw^ez-Ckjii&fflz 
JUumlro M.ildbi y rdmu 

NHKDflHI! 

John fiBdertdi y VicKy Ke*y 
Carl MfcftHri KøRy 
EAmrcJ y BHbtfh Ktfly 
Oino- Leo [Omj^l y Davai vor R^mondl 
Jean-Paj tPaJ'ii ven Romondl y Alexandra Mantille 
WirngnlUiah^^feiCubii y Kuvf*i K«k 
Wffwla |LcUn| -de CUDa y Ivoførncrctea 
AngeUQue lAn^i Kaøy 
B. J, 1 t&di Køtiy 
Ken* 

Jørømy Kelly 

[tisarirlDfian: \ 

S*0fTTl 

CølB£l* 

Sh&wn 

Eltiari 

Naocrt 

&ifth 

Kff.tn ^ 

Kyon p dfa 


Tg inmca p»h rm g tø fcuim luggr 

[>a±ttema li cK Augustus pa l Tor o matnta na itiido 
San Frencreco na PUya y despj-aa ailendo pa sanlana 
Prpl^lanC rvi CayJ PgEitnn. 


Adtes pa condoterwa: Auraa 1= y^al Hems Cunana V 
T»- Baranaon ta y Otfutt 13 di Augusta ^>3 d 
T'oi pa 9't> di anoobi. Næ tu lamenla ou despis di 

mti&Q Iio EU ri« fcwhitudi cøn«fcn«riaei». 


BASILIO KELLY 

Mi OJos Bo a luma for di nos, esun cu nos lo slims to nlo den e mundo aki. Abo mi 
Dios, por ycnn c lugar cu s keda bashi. don nos curozon. Mos ta stime y nos tabnlln 
speranza cu c lo keda mas lemp o ccrea nos. Pero Abo a disponc ns olro manera, c li 
B o Santa Bolunlad sea cuuipli. E gran Consuelo cu uos lin ta speranza cu Abo a 
ri c itu'c den Bo curozon i ursene or (ti oso y cu ur dio nos lo unl cu nc. 

A bal sosega den braso di Sonor ua c bunita cd ad dl fl9 ana nos lata, wcta y 

bisauvclo stima; 

1 BASILIO KELLY 

Mlftnr canocl coma "Papi", “Papa", |J øas", "Musilij" 

RIDDER IN DE ORDE VAN DRANJE - NAS SAD 
20-03-1920 f 11-OB-2009 

Buki conmemorativo 

50 ana Misa y Parokia Birgen 

di Fatima na Dakota 

NA ocasion di e 50 aniversario di Parokia Dakota a compila un 
relato cu ta duna un bistå global di acontecimentonan cu a tuma 
luga den transcurso di 50 ana di e existencia di misa La Birgen di 
Fatima y parokia Dakota. A trata pa inclui tur persona y organ- 
isacion cu di un forma of otro a of ta desplega cualkier funcion 
of tarea den e periodo di 50 ana di existencia di Misa Fatima. E 
relato ta contene contribucionnan di tur Pastoor cu a duna guia 
na e parokia desde su principio na ana 1959 te na ana 2009. 

Un fuente importante di informacion ta e Cronica Oficial di 
parokia di Fatima. For di e Cronica aki a saca informacion di tur 
e ex-Pastoor cu ya a bay sosega. Ya cu no tabata posibel pa entre- 
vista nan, a laga e Cronica papia pa nan. Tur ex-Pastoor cu ainda 
ta na bida como tambe e Pastoor actual a duna nan cooperacion 
valioso.A entrevista pastoornan Vijverberg, Fransen, van der Lee, 
Bouman, Janssen, Szpila. Tambe a entrevista bisinanan di e Misa 
for di tempo cu a cuminsa cu su construccion, colaboradonan y 
organisacionnan cu a of ta desplega trabou pa e Misa, cabesante- 
nan di e schoolnan di Dakota, dirigentnan di koornan y Pastoor 
Jairo Maduro como ex-parokiano.Pa medio di investigacion, e 
autornan a construi un base historico pa e buki. Fuera di e parti 
historico/cronologico, por lesa den e buki, hechonan veridico, 
anecdotonan, testimonionan, reflexionnany un poesia.E Cronica 
Oficial di parokia ta e “portavoz” di tur ex-Pastoor cu a bay nos 
dilanti.Eventonan di importancia historico ta entre otro: Feria pa 
recauda fondo, Ponemento di e prome piedra, Plantamento di e 
Cruz, Consagracion di e Misa door di Obispo, Hubileo di Plata, 
Ordenacion Sacerdotal di un Dakotero 

Mediante entrevista tur ex-Pastoor, ainda na bida ta duna un 
relato di nan tempo como Pastoor di Dakota. Tambe nan ta com- 
parti testimonio y reflexion.E Pastoor actual (pastoor Szpila) 
a skirbi e introduccion.Parokianonan cu fo’i cuminsamento ta 
bisina di e Misa y otro parokianonan di prome ora ta comparti 
nan experencia, tin biaha chistoso.Esnan cu den diferente forma 
den transcurso di 50 aha como voluntario, a yuda alimenta bida 
spiritual y social di e parokia, tambe a haya oportunidad pa ex- 
presa nan mes. Digna Laclé-Herrera a contribui cu un poesia y 
cu e reflexion final.E buki ta presenta un sinopsis cla y bibo di 50 
aha di bida spiritual, cu a concentra rond di Misa Birgen di Fatima, 
e curazon vibrante di fe Catolico Cristian na Dakota, Potrero, 
Rooi Manonchi, Tarabana, Meiveld, San Barbola, Morgenster, 
Montana, Camacuri, Wayaca, Plantersrust, Simeon Antonio, Cas 
Paloma y PrikibosTur e barionan aki hunto ta forma e parokia 
Birgen di Fatima y e buki aki ta describi su historia den mas di 
100 pagina di texto y cu hopi potret. 

Pastoor Daniel Szpila y e autornan, Otty Olivieira y Frank Wil¬ 
liams, ta recomenda e buki aki na tur hende di e parokia y na 
pueblo di Aruba en general. 



Mementomori Funeral Home N.V. 

Yolanda - Leo - Engene 
Tel: 5833358 - Fax: 5837711 


Na nomber di su esposa Beatrice, yiunan y demas famia, nos ta 
invita tur famia, amigo y conoci pa un santo sacrificio di misa 
recordando e di promer ana di fayesimento di: 



Usmano 44 Mani 44 Dijkhoff 

cual ta tuma lugar awe 13 di augustus 2009 pa 7’or di anochi 
na San Francisco. Boso presencia ta altamente aprecia. 


Cumana 76 
Oranj estad, Aruba 
Tel: 588-6699 
Fax: 588-6698 
Cel: 593-0857/560-1403 


Gradicimento / Invitacion 

Na nomber di tur Ruman y demas famia nos kier a 

manda un gradicimiento di curason tur esnan cu a compana nos 

durante entiero di nos difunto stima: 




Willem Benjamin Rasmijn 

Un danki ta bai na Staff y Pesonal Certified Mega Mali 
Su ex colega nan Concord Casino (Windham Casino) 

Y tur otro hende cu nos por a lubida un danki grandi pa boso 
sostén Tambe y danki special na Aurora Funeral Home cu nan 
pasenchi y bon servicio . 

Nos kier invita Familia , amigo y conocirnan pa tres (3) Santo 
Sacrificio di Misa Na Misa Inmaculada Conception : 

Diahuebs 13 / Diabierna 14 / Diasabra 15 pa 7.00 pm 

Boso presencia lo ta altamente aprecia 

DARIO 

4747 

3603 

CCRSCW 

Servicio pa Comunidad 

J Telefon di Emergencia| 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


I Botica na Warda | 

Pabou di Brug: Noord 
Pariba di Brug: Centro Medico 

Dokter na Warda h 

Pabou di Brug: dr. 

Pariba di Brug: dr. 


Otro Servicionanl 


Setar Info 

118 

Digicel Info 

145 

Setar 

582-5151 

Elmar 

52-37100 

WEB 

525-4600 

Serlimar 

584-6456 

Rode Kruis Aruba 

582-2219 

FADA 

583-2999 

AA/NA helpline 

583-8989 

Fund. Abuso Sexual 

582-4433 

Fundacion Guia'mi 

587-1677 

Fund.Muher 


den Dificultad 

583-5400 

Fund.Tel. Pa Hubentud 131 


588-6138 

Accion Rescate 

584-2718 

Centro Kibrahacha 

588-3131 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

527-2900 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 


Polis I 


583-2856 
582-2116 

Best Taxi Services 588-3232 


Coop. Ver. Tas 

ATS 

Arugas 


587-5900 

583-5361 

585-1198 

Manera ta para skirbi “Esnan na kende e no a wordu anunsia lo mira,I esnan ku 
no a tende lo komprende.” 

ROM 15:21 

Conforme cu e boluntad di Dios, nos kier anuncia fayecimento Inespera di nos 
mama, wela, bisawela i Ruman stima, 



Sra. Juana Fransisca Kock 

mihor conosi como: “Anchi” 

* 21/08/1940 +10/08/2009 

Na nomber di su juinan: Olson y Esposa Gianna Yarzagaray y fam. 

Sandy Yarzagaray, juinan y Eddy Rosa 
Anschela y Esposo Raymond Lesire y Fam. 

Endrich Yarzagaray juinan 
Einar, Tharic, Shakira, Santy, Cindy, Riraisza, 
Ashmar, Raylin, Emy I Enson 
Nathan, Trinity, Tristan i Tristany 
Isidro Yarzagaray 

Sra Aura y Esposo José Romero y fam. 
vdo Sr Theolindo Kock y juinan. 
vdo. Sr Edgar Thode y juinan. 
vda Sra Mildred Vlaun y juinan. 

Sra Mayra Kock y juinan. 

Sr. Rigoberto y Esposa Enrica Kock y fam. 

Sra. Mariela Kock y juinan. 

Sobrino i sobrinanan, prima i primonan, demas famianan, bisinanan i 
conosirnan. 

Famianan: Kock, Yarzagaray, Lluvers , Henriquez,Linker, 

Roddriquez, Bethencourt,Lesire 
Ohab, Romero, Thode, Vlaun, Arends, Kelly, Peterson, 
Becker, Montalvo, Maduro, Kraaijkamp 
Werleman, Angela, Wouters, Banfield, Noguera, 

Alberts, Avendano, 

Despensa nos si nos por a lubida aigun persona Acto di entiero lo tuma 
lugar Diabierna 14 di Aug, 2009 pa 4’or di atardi saliendo for di Misa 
Sagrado Curason na Savaneta pa Santana Catolico na Savaneta. For di 

11’or di mainta e defunto lo ta reposa na cas (Trinitaria str 22), i pa 2or na Misa 
Sagrado Curason na Savaneta. 

Adres pa condolencia ta : Trinitaria str 22, di 7or pm pa 9or pm. 

Nos ta lamenta cu despues di entiero nos no por risibi bishita di condolencia na 
cas. 


Nieta i nietonan: 

Bisanietosnan: 
Ex exposo: 
Rumannan: 



f l Mementomori Funeral Home N.V. 

Yolanda - Leo - Eugene 
i. . Jt Tel: 5833358 - Fax: 5837711 

Gradicimento / Invitacion 


Pa medio di esaki nos kier gradici tur esnan cu di un of otro 
manera a demostra nan atencion durante fayecemento inespera 
y entiero di nos defunto stima: 


Carlos " Shon Cai " Ras 

Gradicimento ta bay na tur esnan cu a manda flor, krans, 
telegram y yamadanan. Na tur su ex-coleganan di banco. 
coleganan di casino y amigonan. Na tur su rumannan, famia, 
bisinanan y conocirnan. Nae dokternan y personal di Dr. 
Horacio Oduber Hospitaal pa nan atencion 
Boso muestra di atencion lo keda semper den nos curazon. 
Alaves nos ta invita tur famia, bisina y conocir pa asisti na un 
santo sacrificio di misa: 

diabierna 14 di augustus 2009 pa Tor di anochi tin un santo 
sacrificio di misa na misa San Francisco na Playa, despues di 
misa lo tin e ulfimo rosario na cas Sero Blanco 64-B. 

Boso presencia ta altamente aprecia. 

Na nomber di esposa, yiunan, rumannan y demas famia 


TIPO Dl CAMBIO OFICIAL 

Valido pa 13 augustus 2009 

Placa Extranhero 

Bank Papieren 

Wisselen, Cheque 
Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.59 

1.61 

1.63 

Engelse Pond Sterling 

2.87 

2.92 

2.98 

Zwitserse Frank per CHF. 100 

164.92 

165.64 

166.44 

Ned.Ant. Guiden per ANG. 100 

98.00 

100.00 bi Ijetten 100.20 
chq./overboeking 100.00 

Japanse yen per JPY. 10.000 

184.20 

185.88 187.75 

Euro perXEU. 100 

250.09 

252.37 254.91 



Provision di Devisa 1.3% 
Segun articulo 12 di Afkondigingsblad 
diAruba1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 


Obsekio 

na 

Biblioteca 

Nacional 

di 

Puerto Rico 


ASTRID Britten, directora di 
Biblioteca Nacional di Aruba ta 
entrega e buki “El Papiamento, 
La Lengua criolla de Curacao” 
na Josefina Gomez, directora 
di Biblioteca Nacional di Puer¬ 
to Rico, durante e di XXXIX 
conferencia di ACURIL na e 
Guadeloupe, juni 1-5,2009. 


Celebracion 
Eucaristico 
pa mucha y 
hobennan 
na Parokia 
di Dakota 

DIASABRA awor, 15 di augus¬ 
tus, ta fiesta di Halsamento di 
Mama Maria na Cielo. 

P’esey Parokia di La Birgen di 
Fatima na Dakota ta celebra 
un Santa Eucaristia pa 7’or di 
anochi den cuadro di 50 ana 
di Hubileo di Oro di Parokia di 
Dakota, pa mucha- y hobennan 
specialmente di nos parokia y di 
Aruba en general. 

E deseo di Pastoor Szpila y 
comision liturgico ta pa ofrece 
e mucha- y hobennan aki na 
Hesus y Mama Maria pa guia 
nan durante e ana escolar aki, 
pa nan por haya sabiduria, in- 
teligencia y forza pa cumpli cu 
nan meta. 

Tur mucha- y hobennan di Da¬ 
kota y Aruba en general ta keda 
cordialmente invita pa asisti na 
e celebracion aki y pa bin mira 
y purba con bon Dios Tata, Dios 
Yui y Dios Spirito Santo ta, pa 
yuda y sigur pa pidi’E pa yuda 
boso den boso estudio y logro. 

Polis ta confisca auto sin papel di rumannan 

conoci di polis 


DIARAZON madruga, polis 
durante patruya den Cas Palo- 
ma, ta topa cu un Toyota Starlet 
blanco para riba asera, dilanti 
di ex Avis Carrental. Banda di 
e auto tabatin e dos rumannan 
Rosario, kendenan ta conoci 
di polis. 


E no a wordo maltrata 
manera bisa 

Choler ta cay for 

di trapi y herida 

su mes 

POLIS di San Nicolas, ta 
mira e conocido M.G.R. naci 
na Santo Domingo di 27 aha, 
drumi den Caya Captain Rog¬ 
ers, diamars 9.30 di mainta, 
banda di e edificio di BSL 
Laundry. Polis a mira cu e 
tabatin kap tras di su cabes 
y tambe tabatin diferente 
herida na su curpa. Den 
prome instancia, a kere cu el 
a keda maltrata, pero e mes 
a bisa polis cu el a cay for di 
trapi. Polis a pidi presencia di 
ambulance, cu a bin y a dune 
tratamento n’e sitio. Despues 
el a bay drumi na su cas den 
Hildebrandstraat 

Aparato a 
traha mey ora 
y Chines no 
kier cambi’e 

E homber E.B. naci na Aruba di 
41 aha, diarazon 4’or di atardi, 
a pidi presencia di polis pa un 
problema cu el a haya cu dono 
di un establecimento. 

Ora cu polisa yega, e ta bisa 
polis cu el a cumpra un com- 
presor pa 245 florin un dia 
prome, y el a traha net mey ora 
y despues a dana. 

El a bay bek cu e compresor p’e 
Chines cambia, pero e Chines 
a bise p’e keda cu e aparato 
dana. 

Polis a papia cu e Chines dono 
di e establecimento y el a bay 
di acuerdo cu e ta paga E.B. su 
placa bek. 


Tambe polis a mira cu e auto ta¬ 
batin dos diferente number riba 
dje, cu ta A-51455 y A-49074. 
Mirando cu e rumannan no por 


a duna ningun papel di e auto, 
polis a hibe warda di polis na 
Santa Cruz, pa su dono bay 
reclame. 

senor la mi waraaaor mi n un iaita ai naaa; aen cunuco ai jeroa 
berde E ta ponemi sosega.E ta hibami na awanan trankil pa mi bolbe 
hanja forså.” Psalm 23: 1,2,3 

Cu inmenso dolor na nos curason pero conforme cu voluntad di Dios 
nos ta anuncia fayecimento inesperadamente di nos tata, welo, ruman 
stima 


1 


Sr. Roberto Simon Kock 


Mihor conoci como: 
1947- 2009 


’Tico” 


Na nomber di su 
Senora: 

Yiunan: 


Jane Kock-Pietersz 
Roberto I Kock 
Nohely N Kock 
Yzra Thiel 
Derick Thiel 
Nietonan: Marc R Kock 

Joel N Kock na Hulanda 

Rumannan: Bernardo (Denchi) Kock y senora (na Noorwegen) 

Alfonso (Dunchi) Kock y famia 
Cecilio (Lulu) Kock y famia 
Aureliano (Mickey) Kock y famia 
Rita Kock y famia (na Curacao) 

Mirtha Kock y famia 
Mirlo Kock y famia 
Jorge (Obe) Kock y famia 
Mayla Kock y famia 

Tanta: Sra. Vda. Leoncita Hunt-Marin y famia 

Cunanan: Regina Thijsen-Pietersz y famia 

Roland (Gepi) Pietersz y famia 
Carmen Roos-Pietersz y famia 
Yolanda Maduro-Pietersz y famia 
Reginalda Vlaun-Pietersz y famia 
Margarita (Rita) Pietersz y famia 
Glenda Pietersz y famia 
Glenn (Totto) Pietersz y famia 
Susan Pietersz y famia 
Shirley Lattig-Pietersz y famia 
Oscard Pietersz y famia 
Donald Pietersz 
Stanley Pietersz y famia 
Robert Pietersz y famia 
Sobrina y sobrinonan 

Tantanan, primo y primanan na Venezuela: Marin, Atacho, Artuza, 
Gonzalez, Rodriguez, Villa Nueva, Espinoza, Goitia, Diaz, Leon y 
Arevalo de Fuguet 

Amiga i amigonan y organisacionan: mucho hopi pa mentiona 
Coleganan di Cas di Partido AVP 

Demas famia y conocirnan: Kock, Thiel, Pietersz, Marin, Lopes, Hunt, 
de Cuba, Thijzen, Wouters, Lacle, Xie 

Ta invita tur amigo, bisina y conocirnan pa asisiti na e acto di entiero 
cual lo tuma lugar Diasabra 15 di Augustus 2009 pa 4’or di atardi 
saliendo for di Misa Sagrado Curason pa Santana Catolica na 
Savaneta. For di l’or di atardi nos defunto stima Tico lo ta reposa den 
Misa Sagrado curason na Savaneta. 

Nos disculpa si den nos dolor nos por a lubida aigun familiar. 

Adres pa condolencia: Ad Patres Funeral Home 

Diabierne 14 di Augustus 2009 
Di: 7'or pa 9'or di anochi 


Mementomori Funeral Home N.V. 

Yolanda - Leo - Eugene 
Tel: 5833358-Fax: 5837711 

" Senor ta mi wardador, mi n' tin falta di nada; 

Den cunucu di yerba berde, E ta ponemi sosega. 

E ta hibami na awa tranquil, pa mi bolbe hana forsa. " 

Ps. 23:1,2,3 

Cu inmenso tristeza na nos curazon, nos ta participa fayecimento di: 


t 


U* 



Venancio Martinus Dania 

mihor conoci como: "Tinchi" 

1 April 1918 - 10 augustus 2009 


Na nomber di su: 

yiunan: Vilma Dania y Arisnel Agamez-Ricardo 
Elio y Marisca Dania-Lourens 

Edelmiro "Milo" y Gudiela Amparo Dania-Areiza Mazo 
Dionisio "nicho" Dania y Evan Levingstone 
nietonan: Maruschca Violenus y Richard Williams 
Mauritz Kelly y Patricia Leonora 
Sue-Jeen y Ramphis Sophia Dania 
Germain "Minco" Dania y Suhaily Giel 
Qurvin Dania 
Jasmin Dania 
Daisyree Dania y famia 
Vanessa Dania y famia 
Dylena Miloushka Dania 
Benjamin y Jennely Dania-Heyliger 
Joulaika Buehan 
Desna Levingstone 

bisanietonan: Jessica, Dwight, Gerald, Aiden, Zayon, Sugylaine, 

Germain, Sulainy, Qurson, Quishawn, Ishwar, 
Ajakya, Jahlani, Shirdaisha, Keon 
ayudante: Maria Luisa Cruz Hurtado 

mihor amigo: Policarpio "Poli" de Palm y famia 

swa y cunanan, sobrino y sobrinanan, comer y compernan, ihanan 
famia: Dania, Agamez Ricardo, Lourens, Areiza Mazo, 

Levingstone, Violenus, Williams, Kelly, 

Leonora, Sophia, Giel, Feliciana, Angela, Heyliger, 
Reed, Ringeling, Pinedo, Hooi, 

Perret-Gentil, Chayadi, de Palm, Winklaar, 

Martina, Flores, Vis, Pauletta, Melendez, 

Wijman, Domacassee, Martis, Lesire, Goeloe, 
Goedgedrag, Josephia, Kramers, Nicolaas, 

Wanga, Muller, Lepelaar, Alders, Thielman, Baly, 
Inacio y demas famia ta invita tur amigo, bisina y conoci pa asisti na e 
acto di entiero cual ta tuma lugar diasabra 15 di augustus 2009 pa 
11'or di mainta saliendo for di Misa Santa Teresita pa santana 
catolico na San Nicolaas. 

E resto mortal lo ta reposa for di 9'or di mainta den Misa Santa Teresita 
na San Nicolaas. 

Adres pa condolencia: 

The Olive Tree Funeral Home 
Bernhardstraat 134 (entre Pepsi Cola y Gallo Rojo) 
diabierna 14 di augustus 2009 di Tor pa 9'or di anochi 
Nos ta lamenta cu despues di entiero nos no por ricibi bishita di 
condolencia na cas. 

Nos kier a pidi nos disculpa si nos por a lubida un of otro famia den 
nos tristeza. 

DESPUES DI UN BtDA BENDJSHONA CU AMOR Y 
ALEGRIA A BAI LAGA NOS 

SR. BAS I LI O KELLY 

MtHOR CONGO COMØ "BAS' 1 


NA BIDA UN PERSONA EHEMPLAR 


NOS LO HANJA SU FALTA Y RECORDE PA SEMPER 


CONDOLENCIA Y DESEONAN Dl FORSA NA SU 
FA MIA, AMIGO Y CGNOGIRNAN 

Caribbean Overseas Ltd. 

playa liquor and bottling co. n.v 

Hopi reaccion 

PA prome biaha e importan- 
cia di tin un pension a haya 
atencion na television, den un 
documentario cu a pasa dia 10 
y 11 di augustus na Telearuba 
y ATV. A cuminsa na ilustra 
e historia di e comienzo di e 
fundacion pa pension aki y djey 
a mustra e importancia pa un 
sector cu pa hopi tempo tabatin 
inseguridad y e trankilidad cu 
esaki a trece pa famianan y pa 
e trahadornan cu yega e final 
di nan carera. Caranan conoci 
manera Anselmo Pontilius, 
Rory Arends y Harold Malm- 
berg a splica e dificultadnan pa 
cuminsa cu e fondo. 

No ta tur ora dunadornan di 
trabou y sindicato ta riba e 
mesun pagina, pero den e caso 
aki a mira e importancia di re¬ 
tene trahadornan den e sector 
turistico. Unabez un empleado 
tin inversion den su pension 


positivo pa programa di Fondo di Pension Sector Turistico 

menos liher e lo cambia di sec¬ 
tor. Toch e trahador lo keda cu 
e flexibilidad di por cambia 
di trabao pero kedando den e 
sector turistico. Sindicato FTA 
conhuntamente cu e board di 
AHATA a uni pa galvanisa e 
idea di un fondo di pension pa 
e sector aki na 1992. 

Pension Fund Tourism Sector 
Aruba (PFTSA) a yena e bashi 
ey den un sector cu ta keda un 
di e pilarnan mas importante 
di nos economia. PFTSA ta cre- 
ciendo y awendia ta surpasando 
2500 miembro. 



E programanan cu a pasa na 
television tambe lo pasa na 
radio cuminsando diahuebs 
awor pa 5:30 di at ardi te cu 6’or 
na Hits 100, y su ripiticion lo ta 
diasabra 11:30 di mainta na 
HitslOO y n’e mes momento na 
Magic 96.5 ya cu e informacion 


ta balioso. 

E directiva di PFTSA a haya hopi 
reaccion positivo encuanto e in¬ 
formacion den e programanan, 
varios trahador a realisa e 
importancia y aigun compania 
den e sector aki cu no tabata 


activo a mustra interes. En 
especial tabatin reaccion riba e 
plan recien introduci di credito 
hipotecario na un interes abao 
pa nan participantenan. 

PFTSA dia 12 di augustus a caba 
di tene nan Asamblea general 


na unda nan a duna tanto e mi- 
embronan y e hunta di comisa- 
rio tur informacion relevante e 
progreso di e fondo. 

Si bo no a mire e prome biaha lo 
bo tin e oportunidad pa scuch’e 
e siman aki. 


Celebracion di Halsamento 
di La Birgen Maria na Cielo 

2UN muhe den e multitud 
a halsa bos y grita: "Feliz 
ta e muhe cu a carga-Bo 
den su barica y cu a duna- 
Bo lechi." 

Hesus a responde: "Mas 
feliz ainda ta esun cu 
tende palabra di Dios y 
obedec'e." 

Diasabra dia 15 di au¬ 
gustus 2009 ta fiesta di 
Halsamento di La Birgen 
Maria na Cielo. Fiesta 
masha grandi mes di nos 
iglesia catolico. 

Birgen Maria ta un ima¬ 
gen di nos futuro. Den un 
manera masha eminente 
E ta comparti caba den 
e triumfo di Su Yui riba 
morto, anciedad, scuridad 
y dolor. Como un bunita ser humano E ta hunto cu Dios y como 
tal E ta constitui un imagen pa nos kende ta spera, cu ora nos 
ora yega Dios lo bisa: “Bon haci!...Drenta, bin comparti mi 
legria! (Mateo 25:21)Parokia Santa Anna di Noord pa e motibo 
aki tin un celebracion na Kapel di Alto Vista.E celebracion 
lo cuminsa cu un Santo Rosario dedica na Birgen Maria y lo 
cuminsa pa 7or di mainta.Despues di Santo Rosario ta sigui un 
Santo Sacrificio di Misa pa 7.30 di mainta.Un cordial invitacion 
ta bai pa tur catolico, creyente y debotonan di Mama Maria 
di parokia di Santa Anna y di Aruba en general pa asisti na e 
celebracion grandi aki na Kapel di Alto Vista. 



Biblioteca ta bek pa su orario regular 



Entrante dialuna awor biblio¬ 
teca na Playa y San Nicolas ta 
habri segun orario regular. 
For di siet’or y mei di mainta 
por lesa y studia na biblioteca 
y e servicio di prestamo di 
buki ta habri 9’or di mainta. 
Biblioteca na Playa ta habri 
3 anochi den siman te 8’or di 
anochi, dialuna, diarason y 
diabierna. Biblioteca San Ni¬ 
colas ta habri te 8'or di anochi 
dos biaha pa siman, diamars y 
diahuebs. Mediateca Escolar 
ta habri dialuna -diaranson y 
diabierna di 8'or pa 11:30 y 
despues di merdia di 2'or pa 
4:30'or pm. 

Pa mas informacion por bai na 
www.bibliotecanacional.aw 



HOTLINE 


733-8477 

























